cyanic-selkie/wikianc huggingface dataset:
ಕಾಂಗೊ ನದಿ
ಮೇಗಣ ಕಾಂಗೋ
ಸಮಭಾಜಕಕ್ಕೆ ಕೆಲವು ಮೈಲಿಗಳ ಕೆಳಕ್ಕೆ ನದಿ ಸ್ಟ್ಯಾನ್ಲಿ ಜಲಪಾತವಾಗಿ, ಅಲ್ಲಿಂದ, ಮುಂದಕ್ಕೆ ತನ್ನ ಉತ್ತರಾಭಿಮುಖ ಪಥವನ್ನು ಬದಲಿಸಿ, ಸಮಭಾಜಕದ ಮಹಾಕಣಿವೆಗಳ ಮೂಲಕ ಪಶ್ಚಿಮ ದಿಕ್ಕಿನತ್ತ ಸಾಗುತ್ತದೆ. ಸ್ಟ್ಯಾನ್ಲಿ ಜಲಪಾತ ಪ್ರದೇಶದಲ್ಲಿ ನದಿ ಸುಮಾರು 60 ಮೈಲಿಗಳಷ್ಟು ದೂರ ರಭಸದ ಹಲವಾರು ಜಾರುಗಳಿಂದ ಕೂಡಿರುವುದರಿಂದ ಅಲ್ಲಿ ಹಡಗಿನ ಸಂಚಾರಕ್ಕೆ ಅನುಕೂಲವಿಲ್ಲ.
ಆಟಿಸಮ್
ಅಸ್ವಸ್ಥತೆಯ ಲಕ್ಷಣಗಳು
ಆಟಿಸಮ್ ಎಂಬುದು ಸೂಕ್ಷ್ಮ ಭಾಗವಾದ ನರಮಂಡಲದ ಅಭಿವೃದ್ಧಿಯ ಅಸ್ವಸ್ಥತೆಯಾಗಿದೆ. ಇದು ಶೈಶವಾವಸ್ಥೆಯಲ್ಲಿ ಅಥವಾ ಬಾಲ್ಯದ ಸಮಯದಲ್ಲಿ ಮೊದಲ ಬಾರಿಗೆ ಕಾಣಿಸಿಕೊಳ್ಳುತ್ತದೆ. ಈ ಅಸ್ವಸ್ಥತೆ ಹೊಂದಿರುವವರಿಗೆ ಸಾಮಾಜಿಕವಾಗೆ ಬೆರೆಯಲು ಕಷ್ಟವಾಗುತ್ತದೆ. ಪುನರಾವರ್ತಿತ ನಡವಳಿಕೆಯನ್ನು ಹೊದಿರುತ್ತಾರೆ. ಆರು ತಿಂಗಳ ವಯಸ್ಸಿನ ನಂತರ ನಿಧಾನವಾಗಿ ರೋಗಲಕ್ಷಣಗಳು ಪ್ರಾರಂಭವಾಗುತ್ತವೆ ಮತ್ತು ಪ್ರೌಢಾವಸ್ಥೆಯ ವರೆಗೆ ಇರುವ ಸಂಭವವಿರುತ್ತದೆ. ಸಾಮಾಜಿಕ ಸಂವಹನದಲ್ಲಿನ ದುರ್ಬಲತೆ ಮತ್ತು ನಿರ್ಬಂಧಿತ ಆಸಕ್ತಿಗಳು ಹಾಗೂ ಪುನರಾವರ್ತಿತ ನಡವಳಿಕೆ ಇದರ ಪ್ರಮುಖ ಲಕ್ಷಣಗಳು.
ಕಾರಣಗಳು
ಅನುವಂಶಿಕ ಮತ್ತು ವಾಸಿಸುವ ಪರಿಸರದ ಅಂಶಗಳು, ಗರ್ಭಾವಸ್ಥೆಯಲ್ಲಿನ ತೊಂದರೆಗಳು ಮತ್ತು ದುಷ್ಪರಿಣಾಮಗಳು ಅಟಿಸಮ್ ಅಸ್ವಸ್ಥೆಗೆ ಕಾರಣಗಳು. ಸಿನಾಪ್ಟಿಕ್ ಅಪಸಾಮಾನ್ಯ ಕ್ರಿಯೆಯಿಂದ ಅಟಿಸಮ್ ಉಂಟಾಗುವ ಸಂಭವವಿದೆ ಎಂದು ಪ್ರಯೋಗಘಳು ದೃಢಪಡಿಸಿವೆ.
ಕಾಂಗೊ ನದಿ
ನಡುವಣ ಕಾಂಗೋ
ಸ್ಟ್ಯಾನ್ಲಿ ಜಲಪಾತದಿಂದ ಮುಂದಕ್ಕೆ, 980 ಮೈಲಿಗಳ ದೂರ, ನದಿಯಾವ ಅಡಚಣೆಯೂ ಇಲ್ಲದೆ ಹರಿದು, ಇಡೀ ವರ್ಷ ನೌಕಾಸಂಚಾರಕ್ಕೆ ಯೋಗ್ಯವಾಗಿದೆ. ಜಲಪಾತದ ಬಳಿಯಿಂದ ನದಿ ವಾಯವ್ಯಕ್ಕೆ 630 ಮೈಲಿಗಳ ದೂರ ಅರ್ಧಚಂದ್ರಾಕಾರದಲ್ಲಿ ಹರಿದು ಮತ್ತೆ ಸಮಭಾಜಕವನ್ನು ಕತ್ತರಿಸುತ್ತದೆ. ನದಿ ತನ್ನ ಉತ್ತರದ ಗರಿಷ್ಠ ಬಿಂದುವನ್ನು ಮುಟ್ಟಿಬಾಗುವುದು ಈ ಅರ್ಧವೃತ್ತಾಕಾರದ ಹರಿವಿನಲ್ಲೇ. ಸ್ಟ್ಯಾನ್ಲಿ ಜಲಪಾತಗಳಿಗೂ, ಪಶ್ಚಿಮದಲ್ಲಿ ಸಮಭಾಜಕವನ್ನು ನದಿ ಮುಟ್ಟುವ ಎಡೆಗೂ ಇರುವ ಅಡ್ಡದೂರ 472 ಮೈ.
ಆಟಿಸಮ್
ರೋಗನಿರ್ಣಯ
ರೋಗನಿರ್ಣಯವು ವರ್ತನೆಯನ್ನು ಆಧರಿಸಿರುತ್ತದೆ. ಡಿಎಸ್ಎಮ್ -5ರ ಅಡಿಯಲ್ಲಿ ಸಾಮಾಜಿಕ ಸಂವಹನ ಮತ್ತು ಪರಸ್ಪರ ಕ್ರಿಯೆಯಲ್ಲಿ ಸ್ಥಿರವಾದ ಕೊರತೆಯಿಂದ ಹಾಗೂ ನಿರ್ಬಂಧಿತ ನಡವಳಿಕೆ, ಆಸಕ್ತಿಗಳು, ಅಥವಾ ಚಟುವಟಿಕೆಗಳು ಆಟಿಸಮ್ನ ರೋಗ ನಿರ್ಣಯ ಲಕ್ಷಣಗಳು. ಗರ್ಭಾವಸ್ಥೆಯಲ್ಲಿನ ರುಬೆಲ್ಲಾ ಸೋಂಕಿನಿಂದಾಗಿ ೧% ನಷ್ಟು ಆಟಿಸಮ್ ಉಂಟಾಗುತ್ತದೆ. ಮುಂಜಾಗ್ರತ ಕ್ರಮವಾಗಿ ರುಬೆಲ್ಲಾ ವಿರುದ್ಧದ ಚುಚ್ಚುಮದ್ದು ಈ ಸಂಭವವನ್ನು ಕಡಿಮೆ ಮಾಡುತ್ತದೆ.
ಕಾಂಗೊ ನದಿ
ನಡುವಣ ಕಾಂಗೋ
ಸ್ಟ್ಯಾನ್ಲಿ ಜಲಪಾತದಿಂದ ಮುಂದಕ್ಕೆ ಕಾಂಗೋ ನದಿ 1/2 ಮೈಲಿಯಿಂದ 1 ಮೈಲಿ ಅಗಲ ತಾಳಿ ಬೆಟ್ಟಗುಡ್ಡಗಳ ನಡುವೆ ಪ್ರವಹಿಸುತ್ತದೆ. ಜಲಪಾತಕ್ಕೆ 130 ಮೈಲಿಗಳ ದೂರದಲ್ಲಿ ಆರುವೀಮಿ ನದಿ ಅದರೊಂದಿಗೆ ಸಂಗಮವಾಗುತ್ತದೆ. ಅಲ್ಲಿಂದ ಮುಂದೆ ನದಿಯ ಅಗಲ 4-5 ಮೈ. ಈ ಭಾಗದಲ್ಲಿ ನದಿಯ ನಡುವೆ ನೆರೆಮಣ್ಣಿನಿಂದ ಕೂಡಿದ ಅನೇಕ ದ್ವೀಪಗಳುಂಟು. ಆರುವೀಮಿ ಮತ್ತು ಕಾಂಗೋ ನದಿಗಳ ಸಂಗಮಸ್ಥಳದಿಂದ ಮತ್ತೆ 100 ಮೈಲಿಗಳ ದೂರದಲ್ಲಿ ಲೊಯೀಕ ನದಿ ಉತ್ತರದಿಂದ ಬಂದು ಕಾಂಗೋವನ್ನು ಸೇರುತ್ತದೆ. ಲೊಯೀಕ ನದಿಗೆ ಇಟಿಂಬಿರಿ ಎಂಬುದು ಇನ್ನೊಂದು ಹೆಸರು.
ಆಟಿಸಮ್
ಉಲ್ಲೇಖ
ವರ್ಗ:ಮಾನಸಿಕ ರೋಗಗಳು ವರ್ಗ:ರೋಗಗಳು
ಕಾಂಗೊ ನದಿ
ನಡುವಣ ಕಾಂಗೋ
ಕಾಂಗೋ ನದಿಯ ಹಿರಿಯ ದ್ವೀಪಗಳಿರುವುದು ಅದರ ಕುದುರೆಲಾಳಾಕೃತಿಯ ಹರಿವಿನ ದಕ್ಷಿಣ ಬಾಗಿನಲ್ಲಿ. ಅವುಗಳಲ್ಲಿ ಇಸುಂಬ ಮತ್ತು ನಸುಂಬ ದ್ವೀಪಗಳೇ ಅತ್ಯಂತ ದೊಡ್ಡವು. ಇವೆರಡು ದ್ವೀಪಗಳ ಉದ್ದ ಅನುಕ್ರಮವಾಗಿ 30 ಮತ್ತು 50 ಮೈ.; ಪರಮಾಧಿ ಅಗಲ 5 ಮೈ. ನಸುಂಬ ದ್ವೀಪದ ಎದುರಿಗೆ ಉತ್ತರದಿಂದ ಮೊಂಗಾಲ ನದಿ ಬಂದು ಕಾಂಗೋವನ್ನು ಕೂಡುತ್ತದೆ. ಸಮಭಾಜಕಕ್ಕೆ ಸ್ವಲ್ಪ ಉತ್ತರದಲ್ಲಿ ಲುಲಂಬ, ಐಕೆಲೆಂಬ ಮತ್ತು ರುಕಿ-ಈ ಮೂರು ನದಿಗಳು ದಕ್ಷಿಣದಿಂದ ಹರಿದು ಬಂದು ಕಾಂಗೋವನ್ನು ಸೇರುತ್ತವೆ. ಸಮಭಾಜಕಕ್ಕೆ ಮೂವತ್ತು ಮೈಲಿಗಳ ಕೆಳಗೆ ಕಾಂಗೋದ ಉತ್ತರದ ಕೂಡುನದಿಗಳಲ್ಲಿ ಅತ್ಯಂತ ದೊಡ್ಡದಾದ ಯುಬಾಂಗ್ ಬಂದು ಸಂಗಮಿಸುತ್ತದೆ. ಈ ಭಾಗದಲ್ಲಿ ಕಾಂಗೋ ನದಿಯ ಅಡ್ಡಳತೆ 8 ಮೈ. ಯುಬಾಂಗ್ ಸಂಗಮದ ಎದುರಿಗೆ ಹತ್ತು ಮೈಲಿ ಉದ್ದವುಳ್ಳ ಕಡಿದಾದ ನಾಲೆಯೊಂದರ ಮುಖವುಂಟು. ಈ ನಾಲೆ ಕಾಂಗೋ ನದಿಗೂ ನಟೊಂಬಾ ಮಹಾ ಸರೋವರಕ್ಕೂ ಸಂಪರ್ಕ ಕಲ್ಪಿಸುವುದಾಗಿದ್ದು ಪ್ರವಾಹ ಕಾಲದಲ್ಲಿ ಕಾಂಗೋ ನೀರು ಈ ಸರೋವರಕ್ಕೆ ಹರಿದು ಹೋಗುತ್ತದೆ. ನಟೊಂಬಾ ಸರೋವರದ ಉದ್ದ 23 ಮೈ.; ಅದರ ಅಗಲ 8ರಿಂದ 12 ಮೈ.
ತಳಗಣ ಕಾಂಗೋ
ಯುಬಾಂಗ್ ಸಂಗಮದ ತರುವಾಯ ೧೨೫ ಮೈಲಿಗಳಷ್ಟು ದೂರ ನದಿಯ ಅಗಲ ೧-೨ ಮೈ. ನದಿಯ ಈ ಭಾಗಕ್ಕೆ ನಾಲೆ ಎಂದು ಹೆಸರು. ಈ ಭಾಗದಲ್ಲಿ ಕಾಂಗೋವನ್ನು ಸೇರುವ ನದಿ ಕಾಸೈ. ಅಲ್ಲಿಂದ ಮುಂದೆ ೨೦ ಮೈ. ಉದ್ದ ೧೪ ಮೈ. ಅಗಲವಿರುವ ಸರೋವರಾಕೃತಿಯ ಸ್ಟ್ಯಾನ್ಲಿ ಮಡುವನ್ನು ಪ್ರವೇಶಿಸುತ್ತದೆ. ಇಲ್ಲಿಗೆ ನದಿಯ ಒಳನಾಡಿನ ಸೌಕಾಸಂಚಾರದ ಹಂತ ಮುಗಿದಂತೆ.
ಸ್ಟ್ಯಾನ್ಲಿ ಮಡುವಿನ ಅಂಚಿನ ಬಳಿ ನದಿಯ ಉತ್ತರ ದಂಡೆಯ ಮೇಲೆ ಇರುವುದೇ ಬ್ರ್ಯಾಜುವಿಲ್ ನಗರ. ಇದು ಕಾಂಗೋ ಗಣರಾಜ್ಯದ ರಾಜಧಾನಿ. ಮಡುವಿನ ದಕ್ಷಿಣದಲ್ಲಿರುವ ಬೆಟ್ಟಸಾಲುಗಳ ಮುಂದೆ ೪ ಮೈಲಿ ದೂರದಲ್ಲಿ ಕಾಂಗೋ ನದಿಯನ್ನು ಪದೇ ಪದೇ ತಡೆಯುವ ಸುಮಾರು ೩೦ ಪ್ರಮುಖ ಜಲಪಾತಗಳುಂಟು. ಇವುಗಳಲ್ಲಿ ಮೊದಲನೆಯದಕ್ಕೆ ಸುಮಾರು ೩೦೦ ಗಜಗಳ ದೂರದಲ್ಲಿರುವುದೇ ಕೀನ್ಷಾಸ: ಕಾಂಗೋ ಪ್ರಜಾಸತ್ತಾತ್ಮಕ ಗಣರಾಜ್ಯದ ರಾಜಧಾನಿ. ಕೊನೆಯ ಜಲಪಾತ ಇರುವುದು ಮಟಾಡಿಯಲ್ಲಿ.
ಮಟಾಡಿಯ ಬಳಿಯ ಕಾಂಗೋ ಅಳಿವೆಯ ಭಾಗ ೯೦೦ ಅಡಿಗಳಷ್ಟು ಆಳವಾಗಿದ್ದು ಸಮುದ್ರ ಸೇರುವ ವರೆಗೆ ಸುಮಾರು ೧೦೦ ಮೈ. ಗಳಷ್ಟು ಉದ್ದವುಂಟು. ಇದರ ಮೇಲೆ ಸುಮಾರು ೮೫ ಮೈ. ದೂರದ ವರೆಗೆ ಸಾಗರಗಾಮಿ ಹಡಗುಗಳು ಸಂಚಾರ ಮಾಡಬಹುದು. ನದಿ ಸಮುದ್ರವನ್ನು ಕೂಡುವ ಎಡೆಯಲ್ಲಿ ಉತ್ತರದ ಬನಾನಾ ಪಾಯಿಂಟ್ ಎಂಬ ಸ್ಥಳದಿಂದ ದಕ್ಷಿಣದ ಷಾರ್ಕ್ ಪಾಯಿಂಟ್ ವರೆಗೆ ೭ ಮೈಲಿ ಅಗಲವುಂಟು. ಸಮುದ್ರದೊಳಕ್ಕೆ ನದಿಯ ಓಟ ಮೂವತ್ತು ಮೈಲಿಗಳಷ್ಟು ದೂರಕ್ಕೆ ಸಾಗಿರುವುದನ್ನು ಕಾಂಗೋ ನದಿಯ ಕಂದು ನೀರಿನ ಹಾಗೂ ಸಾಗರದ ನೀಲಜಲದ ವ್ಯತ್ಯಾಸದಿಂದ ಕಾಣಬಹುದು.
ನಡುವಣ ಕಾಂಗೋ ಭಾಗದಲ್ಲಿ ಪ್ರವಾಹಕಾಲ ಮೇ ಮತ್ತು ನವೆಂಬರ್ ತಿಂಗಳುಗಳು. ನದಿಯ ತಳಗಣ ಪ್ರದೇಶದಲ್ಲಿ ಪ್ರವಾಹ ವಿಳಂಬವಾಗಿ ಬರುತ್ತದೆ.
ನೌಕಾಯಾನ ಮತ್ತು ಜಲವಿದ್ಯುತ್ ಯೋಜನೆಗಳು
thumb|left|300px|ಕಾಂಗೊ ಪ್ರಜಾಸತ್ತಾತ್ಮಕ ಗಣರಾಜ್ಯದ ನದಿಯ ಹಾದಿ
ಕಾಂಗೊ ನದಿಯ ಹೆಚ್ಚಿನ ಭಾಗವು ಒಳನಾಡ ನೌಕಾಯಾನಕ್ಕೆ ಅನುವಾಗಿದೆ. ಲಿವಿಂಗ್‍‍ಸ್ಟನ್ ಜಲಪಾತದ ಕಾರಣದಿಂದಾಗಿ ನದಿಯ ಪೂರ್ಣ ಉದ್ದಕ್ಕೆ ನೌಕಾಯಾನ ಅಸಾಧ್ಯ. ಕಿನ್ಶಾಸಾ ಮತ್ತು ಕಿಸಂಗಾನಿಗಳ ನಡುವೆ ನೌಕಾಯಾನ ಅತಿ ಜನಪ್ರಿಯ ಪ್ರಯಾಣ ವ್ಯವಸ್ಥೆಯಾಗಿದೆ. ಈ ಪ್ರದೇಶದ ಮುಖ್ಯ ವಾಣಿಜ್ಯ ಸರಕಾದ ತಾಮ್ರದ ಅದಿರಿನ ಹೆಚ್ಚಿನ ಪ್ರಮಾಣದ ಸಾಗಾಣಿಕೆ ಕಾಂಗೊ ನದಿಯ ಮೂಲಕವೇ ನಡೆಯುವುದು. ಉಳಿದಂತೆ ಜಲವಿದ್ಯುತ್ತಿನ ಮೂಲವಾಗಿ ಸಹ ಕಾಂಗೊ ನದಿಯು ಪ್ರಾಮುಖ್ಯ ಪಡೆಯುತ್ತಿದೆ. ಜಗತ್ತಿನಲ್ಲಿಯೇ ಅತಿ ದೊಡ್ಡದೆನ್ನಲಾಗಿರುವ ಇಂಗಾ ಜಲವಿದ್ಯುತ್ ಯೋಜನೆಯಿಂದ ಅಂತಿಮವಾಗಿ ೪೦ ಗಿಗಾವ್ಯಾಟ್ ಗಳಷ್ಟು ವಿದ್ಯುತ್ತನ್ನು ಉತ್ಪಾದಿಸುವ ಗುರಿ ಇಟ್ಟುಕೊಳ್ಳಲಾಗಿದೆ.
ಪರಿಶೋಧನೆ
ಕಾಂಗೋ ನದಿಯ ಮೂಲವನ್ನು ಕಂಡುಹಿಡಿಯುವ ಸಮಸ್ಯೆ ಅದರ ಉಗಮಸ್ಥಾನದ ಬಳಿಯ ಹಲವಾರು ನದಿಗಳ ಬಗ್ಗೆ ನಡೆಸಿದ ಪರಿಶೋಧನೆಗಳಿಂದ ಬಗೆಹರಿಯಿತು. ೧೮೬೮ ರಲ್ಲಿ ಡೇವಿಡ್ ಲಿವಿಂಗ್‍ಸ್ಟನ್ಝಾಂಬೀಸಿ ನದಿ ಬಂಗವ್ಯೂಲು ಸರೋವರದಿಂದ ಹುಟ್ಟುತ್ತದೆ ಎಂಬುದನ್ನು ಕಂಡುಹಿಡಿದ. ೧೮೭೧ ರಲ್ಲಿ ಆತ ಲೂವಲಾಬ ನದಿಯ ಅಂಚಿನಲ್ಲಿರುವ ನ್ಯಯಂಗ್ವೆ ಗ್ರಾಮವನ್ನು ಸೇರಿ, ಲೂವಲಾಬ ಯಾವ ನದಿಗೆ ಸೇರುತ್ತದೆ ಎಂಬುದನ್ನು ಕಂಡುಹಿಡಿಯುವ ಪ್ರಯತ್ನದಲ್ಲಿ ರೋಗ ಪೀಡಿತನಾಗಿ ೧೮೭೩ ರಲ್ಲಿ ಮೃತನಾದ. ಲೂವಲಾಬ ನದಿ ನೈಲ್ ನದಿಯನ್ನು ಸೇರುವುದೆಂಬುದು ಅವನ ಭಾವನೆಯಾಗಿತ್ತು. ೧೮೭೨ ರ ಹೊತ್ತಿಗೆ ಭೂಗೋಳ ವಿಜ್ಞಾನಿಗಳು ಲಿವಿಂಗ್‍ಸ್ಟನನ ವರದಿಗಳ ಆಧಾರದ ಮೇಲೆಯೇ ಆತ ಕಂಡುಹಿಡಿದ ನದೀವ್ಯೂಹ ಕಾಂಗೋ ನದೀವ್ಯವಸ್ಥೆಗೆ ಸೇರಿದ್ದೇ ಹೊರತು ನೈಲ್ ನದೀ ವ್ಯವಸ್ಥೆಗೆ ಸಂಭಂಧಿಸಿದ್ದಲ್ಲವೆಂಬ ನಿರ್ಣಯಕ್ಕೆ  ಬಂದರು. ಆದರೂ ಮೂಲನದಿಯ ಗತಿಯ ಬಗ್ಗೆ ಆಗ ಯಾವ ತಿಳಿವಳಿಕೆಯೂ ಇರಲಿಲ್ಲ. ಲಿವಿಂಗ್‍ಸ್ಟನನ ಸಹಾಯಕ್ಕಾಗಿ ಅಮೆರಿಕದಿಂದ ಬಂದ ಎಚ್.ಎಂ.ಸ್ಟ್ಯಾನ್ಲಿ ೧೮೭೬ ರ ಅಕ್ಟೋಬರಿನಲ್ಲಿ ಝಾಂಜಿಬಾರಿನಿಂದ ಪ್ರಯಾಣ ಮಾಡಿ ನ್ಯಯಂಗ್ವೆ ಗ್ರಾಮ ಸೇರಿ ಅಲ್ಲಿಂದ ಲೂವಲಾಬ ನದಿಯ ಮೇಲುಭಾಗದಲ್ಲಿ ೧೬೦೦ ಮೈಲಿ ಸಂಚರಿಸಿ ಕ್ಯಾಪ್ಟನ್ ಟಕ್ಕಿ ಬಂದ ಸ್ಥಳಕ್ಕೂ ಮುಂದೆ ಇರುವ ಇಸಂಗಿಲ ಗ್ರಾಮ ತಲಪಿದ. ಈ ಸಂಚಾರದಿಂದ ಆತ ಲೂವಲಾಬ ನದಿಯೂ ಪೋರ್ಚುಗೀಸರು ಜೈರಿ ಎಂದು ಕರೆದ ನದಿಯೂ ಒಂದೇ ಎಂದು ಪುಷ್ಟೀಕರಿಸಿದ. ಸ್ಟ್ಯಾನ್ಲಿಯ ಈ ಮಹತ್ತರ ಪ್ರಯಾಣ ರಾಜಕೀಯ, ಭೌಗೋಳಿಕ ಹಾಗೂ ವಾಣಿಜ್ಯ ದೃಷ್ಟಿಯಿಂದ ಆಫ್ರಿಕದ ಇತಿಹಾಸದಲ್ಲಿ ಬಹು ಮುಖ್ಯ ಘಟನೆಯಾಗಿದೆ. ಸ್ಟ್ಯಾನ್ಲಿ ೧೮೮೭ ರಲ್ಲಿ ಕೈಗೊಂಡ ತನ್ನ ಕೊನೆಯ ಪ್ರವಾಸದಲ್ಲಿ ಆರುವೀಮಿ ನದಿಯನ್ನು ಭಾಗಶಃ ಪರಿಶೋಧಿಸಿದ. ಅವನ ತರುವಾಯ ರೆವರೆಂಡ್ ಜಾರ್ಜ್ ಗ್ರೆನ್‍ಷೆಲ್ ಕಾಂಗೋ ನದಿ ಮತ್ತು ಅದರ ಉಪನದಿಗಳ ಬಗ್ಗೆ ಮಾಡಿದಷ್ಟು ಪರಿಶೋಧನೆಗಳನ್ನು ಮತ್ತಾವ ಪರಿಶೋಧಕನೂ ಮಾಡಿಲ್ಲ. ೧೯೧೩ ರಲ್ಲಿ ಕ್ಯಾಪ್ಟನ್ ಆರ್.ವಾಕರ್ ಲೂವಪೂಲ ನದಿ ಬಂಗವ್ಯೂಲು ಸರೋವರದಿಂದ ಉದ್ಭವಿಸುವುದಿಲ್ಲವೆಂದೂ ಅದು ಝಾಂಬೀಸಿ ನದಿಯ ಮುಂದುವರಿಕೆಯೆಂದೂ ತೋರಿಸಿ ಕೊಟ್ಟ. ಕಾಂಗೋ ನದಿ ಯಾವ ಭಾಗಗಳಲ್ಲಿ ಹಡಗಿನ ಸಂಚಾರಕ್ಕೆ ಅನುಕೂಲವಾಗಿಲ್ಲವೋ ಅಲ್ಲೆಲ್ಲ ರೈಲುಮಾರ್ಗಗಳನ್ನು ಹಾಕಿದ್ದಾರೆ.
ಕಾಂಗೋ ಜಲಾನಯನ ಪ್ರದೇಶದಲ್ಲಿನ ಸೇತುವೆಗಳು
ಕಾಂಗೋ ನದಿ ಮತ್ತು ಪ್ರಮುಖ ಉಪನದಿಗಳನ್ನು ದಾಟಲು ಹಲವಾರು ದೋಣಿಗಳು ಲಭ್ಯವಿದ್ದರೂ, ಮುಖ್ಯ ನದಿಗಳನ್ನು ದಾಟುವ ಸೇತುವೆಗಳ ಕೊರತೆಯಿಂದಾಗಿ ಕಾಂಗೋ ನದಿ ಜಲಾನಯನ ಪ್ರದೇಶ ಗಮನಾರ್ಹವಾಗಿದೆ. ಮುಖ್ಯ ತಾರ್ಕಿಕತೆಯೆಂದರೆ ಕಾಂಗೋ ನದಿ ಮತ್ತು ಮುಖ್ಯ ನದಿಗಳ ಅಗಲ ಮತ್ತು ಶಾಶ್ವತ ನದಿ ದಾಟುವಿಕೆಯನ್ನು ಸ್ಥಾಪಿಸಲು ಹಣದ ಕೊರತೆ.
ಉಲ್ಲೇಖಗಳು
ವರ್ಗ:ನದಿಗಳು ವರ್ಗ:ಪ್ರೋಜೆಕ್ಟ್ ಟೈಗರ್-೨ ಸ್ಪರ್ಧೆಗಾಗಿ ವಿಸ್ತರಿಸಿದ ಲೇಖನ
ರಂಜಿತಾ
ಸಮಾಜದಲ್ಲಿನ ವರದಕ್ಷಿಣೆ ಸಮಸ್ಯೆ ಮತ್ತು ಹೆಣ್ಣಿನ ಸ್ವತಂತ್ರ ಸಾಧನೆ ಎಂಬ ಎರಡು ಅಂಶಗಳನ್ನು ಈ ಚಿತ್ರ ನಿರೂಪಿಸಿದೆ. ಹೆಣ್ಣಿಗೆ ಗಂಡನ ಆಸರೆಯ ಮಹತ್ವವನ್ನೂ ಸೊಗಸಾಗಿ ಚಿತ್ರಿಸಿದೆ.
ವರ್ಗ:ಕನ್ನಡ ಚಲನಚಿತ್ರಗಳು
ಕಲ್ಲುವೀಣೆ ನುಡಿಯಿತು
ವರ್ಗ:ಕನ್ನಡ ಚಲನಚಿತ್ರಗಳು
ದೀಪಕ್ ಕಪೂರ್
ಜನರಲ್ ದೀಪಕ್ ಕಪೂರ್ ಪಿವಿಎಸ್‌‌ಎಮ್‌‍, ಎವಿಎಸ್‌‌ಎಮ್‌‍, ಎಸ್‌‌ಎಮ್‌‍, ವಿಎಸ್‌‌ಎಮ್‌‍, (ಕ್ರಿ.ಶ. ೧೯೪೮) ಭಾರತೀಯ ಸೇನೆಯ ೨೨ ನೇ ಮುಖ್ಯಸ್ಥರಾಗಿ ಸೇವೆ ಸಲ್ಲಿಸಿದರು. ೩೦ ಸೆಪ್ಟೆಂಬರ್ ೨೦೦೭ ರಂದು ನೇಮಕಗೊಂಡರು ಮತ್ತು ೩೧ ಆಗಸ್ಟ್ ೨೦೦೯ ರಂದು ನೇಮಕಗೊಂಡ ಚೀಫ್ಸ್ ಆಫ್ ಸ್ಟಾಫ್ ಸಮಿತಿಯ ಅಧ್ಯಕ್ಷರಾದರು.
ಜೀವನಚರಿತ್ರೆ
ಕಪೂರ್ ಅವರನ್ನು ೧೯೬೭ ರ ಜೂನ್ ೧೧ ರಂದು ಆರ್ಟಿಲರಿ ರೆಜಿಮೆಂಟ್‌ಗೆ ನಿಯೋಜಿಸಲಾಯಿತು. ಅವರು ಕುಂಜ್ಪುರದ ಸೈನಿಕ ಶಾಲೆಯ ಹಳೆಯ ವಿದ್ಯಾರ್ಥಿ; ನ್ಯಾಷನಲ್ ಡಿಫೆನ್ಸ್ ಅಕಾಡೆಮಿ ಖಡಕ್ವಾಸ್ಲಾ (೩೦ನೇ ಕೋರ್ಸ್) ಮತ್ತು ಇಂಡಿಯನ್ ಮಿಲಿಟರಿ ಅಕಾಡೆಮಿ, ಡೆಹ್ರಾಡೂನ್. ಭಾರತೀಯ ಸೇನೆಯಲ್ಲಿನ ಅವರ ವೃತ್ತಿಜೀವನವು ನಾಲ್ಕು ದಶಕಗಳನ್ನು ವ್ಯಾಪಿಸಿದೆ. ಈ ಸಮಯದಲ್ಲಿ ಅವರು ವಿವಿಧ ಕಮಾಂಡ್ ಮತ್ತು ಸಿಬ್ಬಂದಿ ನೇಮಕಾತಿಗಳನ್ನು ಹೊಂದಿದ್ದಾರೆ. ಪೂರ್ವ ರಂಗಭೂಮಿಯಲ್ಲಿ (ಬಾಂಗ್ಲಾದೇಶ) ೧೯೭೧ ರ ಇಂಡೋ-ಪಾಕ್ ಯುದ್ಧದ ಅನುಭವಿ. ಅವರು ವೆಲ್ಲಿಂಗ್ಟನ್‌ನ ರಕ್ಷಣಾ ಸೇವೆಗಳ ಸಿಬ್ಬಂದಿ ಕಾಲೇಜಿನ ಹಳೆಯ ವಿದ್ಯಾರ್ಥಿಯಾಗಿದ್ದಾರೆ ಮತ್ತು ಆರ್ಮಿ ವಾರ್ ಕಾಲೇಜ್, ಮೊವ್‌ನಲ್ಲಿ ಹೈಯರ್ ಕಮಾಂಡ್ ಕೋರ್ಸ್ ಮತ್ತು ನವದೆಹಲಿಯ ರಾಷ್ಟ್ರೀಯ ರಕ್ಷಣಾ ಕಾಲೇಜಿನಲ್ಲಿನ್ಯಾಷನಲ್ ಡಿಫೆನ್ಸ್ ಕಾಲೇಜ್ ಕೋರ್ಸ್ ಅನ್ನು ಪೂರ್ಣಗೊಳಿಸಿದ್ದಾರೆ. ಅವರು ೧೯೯೪-೯೫ರ ಅವಧಿಯಲ್ಲಿ ಯುಎನ್‌‍ಒಎಸ್‌‍ಒಎಮ್‌‍ II ( ಯುನೈಟೆಡ್ ನೇಷನ್ಸ್ ಆಪರೇಷನ್ ಇನ್ ಸೊಮಾಲಿಯಾ II ) ಗಾಗಿ ಮುಖ್ಯ ಕಾರ್ಯಾಚರಣೆ ಅಧಿಕಾರಿಯಾಗಿ ಸೇವೆ ಸಲ್ಲಿಸಿದರು ಮತ್ತು ಜನವರಿ ೧೯೯೬ ರಲ್ಲಿ ವಿಶಿಷ್ಟ ಸೇವಾ ಪದಕವನ್ನು ಪಡೆದರು.
ಕಪೂರ್ ಜಮ್ಮು ಮತ್ತು ಕಾಶ್ಮೀರದ ಉರಿಯಲ್ಲಿ ೧೬೧ ಪದಾತಿ ದಳಕ್ಕೆ ಕಮಾಂಡ್ ಆಗಿದ್ದು ನಿಯಂತ್ರಣ ರೇಖೆಯ ಉದ್ದಕ್ಕೂ ಕಾರ್ಯಾಚರಣೆಯಲ್ಲಿ ಸಕ್ರಿಯವಾಗಿ ತೊಡಗಿಸಿಕೊಂಡಿದ್ದರು. ಅವರ ಅಭಿನಯಕ್ಕಾಗಿ ಅವರಿಗೆ ಜನವರಿ ೧೯೯೮ ರಲ್ಲಿ ಸೇನಾ ಪದಕವನ್ನು ನೀಡಲಾಯಿತು. ಅವರು ೨೦೦೧-೦೨ ರಲ್ಲಿ ಆಪರೇಷನ್ ಪರಾಕ್ರಮ್ ಸಮಯದಲ್ಲಿ ಸ್ಟ್ರೈಕ್ ಕಾರ್ಪ್ಸ್‌‌ನ ಭಾಗವಾಗಿ ೨೨ ನೇ ಪರ್ವತ ವಿಭಾಗಕ್ಕೆ ಕಮಾಂಡರ್ ಆಗಿದ್ದರು. ನಂತರ ಅವರು ತೇಜ್‌ಪುರದ ೪ ಕಾರ್ಪ್ಸ್‌ನ ಮುಖ್ಯಸ್ಥರಾಗಿ ಅಸ್ಸಾಂನಲ್ಲಿನ ದಂಗೆಯನ್ನು ಎದುರಿಸುವ ಬಂಡಾಯ ವಿರೋಧಿ ಕಾರ್ಯಾಚರಣೆಗಳಲ್ಲಿ ಆಳವಾಗಿ ತೊಡಗಿಸಿಕೊಂಡರು. ಲೆಫ್ಟಿನೆಂಟ್ ಜನರಲ್ ಆಗಿ ಬಡ್ತಿಯ ಮೇಲೆ ಅವರು ಪಶ್ಚಿಮ ಬಂಗಾಳದ ಸಿಲಿಗುರಿಯಲ್ಲಿ ೩೩ ಕಾರ್ಪ್ಸ್‌ಗೆ ಕಮಾಂಡರ್ ಆಗಿದ್ದರು. ಕಾರ್ಪ್ಸ್ ಕಮಾಂಡರ್ ಆಗಿ ಅವರ ಸೇವೆಗಾಗಿ, ಅವರಿಗೆ ಜನವರಿ ೨೦೦೬ ರಲ್ಲಿ ಅತಿ ವಿಶಿಷ್ಟ ಸೇವಾ ಪದಕವನ್ನು ನೀಡಲಾಯಿತು. ಆರ್ಮಿ ಕಮಾಂಡರ್ ಹುದ್ದೆಗೆ ಏರಿದಾಗ, ಅವರು ಶಿಮ್ಲಾದಲ್ಲಿ ಆರ್ಮಿ ಟ್ರೈನಿಂಗ್ ಕಮಾಂಡ್ (ಎಆರ್‌ಟಿಆರ್‌ಎಸಿ) ಗೆ ಆದೇಶಿಸಿದರು. ಅದರ ನಂತರ ಅವರು ನಾರ್ದರ್ನ್ ಕಮಾಂಡ್ (ಭಾರತ) ಅನ್ನು ಮುನ್ನಡೆಸಲು ತೆರಳಿದರು. ಇದು ಭಾರತೀಯ ಸೇನೆಯ ಅತಿದೊಡ್ಡ ಕಾರ್ಯಾಚರಣೆಯ ಕಮಾಂಡ್, ವಿವಿಧ ಭೂಪ್ರದೇಶಗಳಲ್ಲಿ ನಿಯೋಜಿಸಲ್ಪಟ್ಟಿತು ಮತ್ತು ಮತ್ತೊಮ್ಮೆ ಸಿಒಐಎನ್‌‍ ಕಾರ್ಯಾಚರಣೆಗಳಲ್ಲಿ ಸಕ್ರಿಯವಾಗಿ ತೊಡಗಿಸಿಕೊಂಡಿತು. ಅವರ ಅಭಿನಯಕ್ಕಾಗಿ, ಅವರಿಗೆ ಜನವರಿ ೨೦೦೭ ರಲ್ಲಿ ಪರಮ ವಿಶಿಷ್ಟ ಸೇವಾ ಪದಕವನ್ನು ನೀಡಲಾಯಿತು.
ವೈಯಕ್ತಿಕ ಜೀವನ
ಕಪೂರ್ ಅವರು ರಾಜಕೀಯ ವಿಜ್ಞಾನ, ಮಿಲಿಟರಿ ವಿಜ್ಞಾನ ಮತ್ತು ವ್ಯವಹಾರ ಆಡಳಿತದಲ್ಲಿ ಸ್ನಾತಕೋತ್ತರ ಪದವಿಗಳನ್ನು ಹೊಂದಿದ್ದಾರೆ, ಎರಡನೆಯದನ್ನು ಅವರು ನವದೆಹಲಿಯ ಇಂದಿರಾ ಗಾಂಧಿ ರಾಷ್ಟ್ರೀಯ ಮುಕ್ತ ವಿಶ್ವವಿದ್ಯಾಲಯದಲ್ಲಿ ಪೂರ್ಣಗೊಳಿಸಿದರು. ಅವರು ವ್ಯಾಪಾರ ನಿರ್ವಹಣೆಯಲ್ಲಿ ಡಿಪ್ಲೊಮಾವನ್ನು ಸಹ ಹೊಂದಿದ್ದಾರೆ. ಅವರು ಕೀರ್ತಿ ಕಪೂರ್ ಅವರನ್ನು ವಿವಾಹವಾದರು ಮತ್ತು ಅವರಿಗೆ ಇಬ್ಬರು ಮಕ್ಕಳಿದ್ದಾರೆ - ಒಬ್ಬ ಮಗಳು ಮತ್ತು ಮಗ, ಇಬ್ಬರೂ ಮದುವೆಯಾಗಿದ್ದಾರೆ.
ಉಲ್ಲೇಖಗಳು
ವರ್ಗ:ಜೀವಂತ ವ್ಯಕ್ತಿಗಳು ವರ್ಗ:೧೯೪೮ ಜನನ ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಚೀಲ
thumb|ಕಾಗದದ ಚೀಲ
ಚೀಲವು (ಕುನಿಕಲ್) ಬಾಗಿಸಬಲ್ಲ ಧಾರಕದ ರೂಪದಲ್ಲಿರುವ ಒಂದು ಸಾಮಾನ್ಯ ಸಾಧನ. ಚೀಲಗಳ ಬಳಕೆಯು ದಾಖಲಿಸಲಾದ ಇತಿಹಾಸಕ್ಕಿಂತ ಹಿಂದಿನದ್ದಾಗಿದೆ. ಅತ್ಯಂತ ಮುಂಚಿನ ಚೀಲಗಳು ಅಂಚುಗಳಲ್ಲಿ ಮಡಚಿದ, ಮತ್ತು ಆ ಆಕಾರದಲ್ಲಿ ಅದೇ ವಸ್ತುವಿನ ಹಗ್ಗಗಳಿಂದ ಕಟ್ಟಲಾದ ಪ್ರಾಣಿಯ ಚರ್ಮ, ಹತ್ತಿ, ಅಥವಾ ನೇಯ್ದ ಸಸ್ಯ ನಾರುಗಳ ತುಂಡಾಗಿದ್ದವು. ಅವುಗಳ ಸರಳತೆಯ ಹೊರತಾಗಿಯೂ, ಚೀಲಗಳು ಮಾನವ ನಾಗರೀಕತೆಯ ವಿಕಾಸಕ್ಕೆ ಮೂಲಭೂತವಾಗಿವೆ, ಏಕೆಂದರೆ ಬೆರಿಗಳು ಅಥವಾ ಆಹಾರಧಾನ್ಯಗಳಂತಹ ಸಡಿಲ ವಸ್ತುಗಳನ್ನು ಸುಲಭವಾಗಿ ಸಂಗ್ರಹಿಸಲು, ಕೈಗಳಿಂದ ಸುಲಭವಾಗಿ ಒಯ್ಯಲು ಸಾಧ್ಯವಿರುವುದಕ್ಕಿಂತ ಹೆಚ್ಚಿನ ವಸ್ತುಗಳನ್ನು ಸಾಗಿಸಲು ಅವು ಜನರಿಗೆ ಅವಕಾಶ ಕೊಡುತ್ತವೆ. ಖರೀದಿದಾರರ ಅನುಕೂಲಕ್ಕಾಗಿ ಅಗ್ಗವಾದ ಬಿಸಾಡಬಲ್ಲ ಕಾಗದದ ಚೀಲಗಳು ಮತ್ತು ಪ್ಲಾಸ್ಟಿ‍ಕ್‍ನ ಖರೀದಿ ಚೀಲಗಳು ಚಿಲ್ಲರೆ ವ್ಯಾಪಾರದಲ್ಲಿ ಬಹಳ ಸಾಮಾನ್ಯವಾಗಿವೆ. ಹಲವುವೇಳೆ ಇವನ್ನು ಅಂಗಡಿಯು ಉಚಿತವಾಗಿ ಅಥವಾ ಸಣ್ಣ ಶುಲ್ಕ ತೆಗೆದುಕೊಂಡು ಪೂರೈಕೆ ಮಾಡುತ್ತದೆ. ಅಂಗಡಿಗಳಲ್ಲಿ ಬಳಸಲು ಗ್ರಾಹಕರು ತಮ್ಮ ಸ್ವಂತದ ಖರೀದಿ ಚೀಲಗಳನ್ನು ಕೂಡ ತೆಗೆದುಕೊಂಡು ಹೋಗಬಹುದು.
ಉಲ್ಲೇಖಗಳು
ವರ್ಗ:ಧಾರಕಗಳು
ಕುಂತಿಪುತ್ರ
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೧೯೯೪ ಕನ್ನಡಚಿತ್ರಗಳು
ಜಯಶೀಲರಾವ್ ಎಸ್ ವಿ
ಜಯಶೀಲರಾವ್ ಎಸ್ ವಿ (೧೯೨೮-೨೦೧೬)-ಕನ್ನಡ ಪತ್ರಿಕೋದ್ಯಮಕ್ಕೆ ಅಪರಿಮಿತ ಕೊಡುಗೆ ಸಲ್ಲಿಸಿದ ಪತ್ರಕರ್ತ ಮಹನೀಯರು. ಸಂಪೆಮನೆ ಜಯಶೀಲರಾವ್ ಅವರು ತಮ್ಮ ಬರಹಗಳಿಂದಲ್ಲದೆ, ಪತ್ರಿಕೋದ್ಯಮಕ್ಕೆ ಸಂಬಂಧಪಟ್ಟ ಸಂಘಟನೆಗಳಲ್ಲಿನ ಬಹುಮುಖ ಸೇವೆಯಿಂದಾಗಿ ಕರ್ನಾಟಕವಲ್ಲದೆ, ಹೊರ ರಾಜ್ಯಗಳಲ್ಲಿ ಪರಿಚಿತರಾದ ಪತ್ರಕರ್ತರು.
ಆರಂಭಿಕ ಬದುಕು
ಎಸ್.ವಿಜಯಶೀಲರಾಯರು ಹುಟ್ಟಿದ್ದು ಜುಲೈ 1, 1928 ರಲ್ಲಿ ಚಾಮರಾಜನಗರದಲ್ಲಿ. ಇವರ ತಂದೆ ಕೆ ವೆಂಕಟಸುಬ್ಬಯ್ಯ, ತಾಯಿ ಕೃಷ್ಣಮ್ಮ. ಹೈಸ್ಕೂಲ್ ವಿದ್ಯಾರ್ಥಿಯಾಗಿದ್ದಾಗಲೇ ಶಾಲೆಗೆ ಚಕ್ಕರ್ ಹೊಡೆದು ಕ್ವಿಟ್ ಇಂಡಿಯಾ ಚಳವಳಿಯಲ್ಲಿ ಭಾಗವಹಿಸಿದರು. ಸ್ವಾತಂತ್ರ್ಯ ಬಂದ ನಂತರ ರಾಷ್ಟ್ರದ ಅಂಗವಾಗಿ ಸೇರುವಂತೆ ಆಗಿನ ಮೈಸೂರು ಮಹಾರಾಜರನ್ನು ಒತ್ತಾಯ ಮಾಡಲು 1947ರಲ್ಲಿ ನಡೆದ ಮೈಸೂರು ಚಲೋ ಸತ್ಯಾಗ್ರಹದಲ್ಲಿ ಭಾಗವಹಿಸಿ ಜೈಲುವಾಸ ಅನುಭವಿಸಿದರು.
ಪತ್ರಿಕೋದ್ಯಮದಲ್ಲಿ
'ದೇಶ ಬಂಧು' ಪತ್ರಿಕೆಯ ಮೂಲಕ 1947ರಲ್ಲಿ ಪತ್ರಿಕೋದ್ಯಮ ಪ್ರವೇಶ ಮಾಡಿದರು. 1948ರಲ್ಲಿ ಪ್ರಜಾವಾಣಿಯಿಂದ ಕರೆ ಬಂದು ವರದಿಗಾರನಾಗಿ ನೇಮಕ ಹೊಂದಿದರು; ನಂತರ ಮುಖ್ಯ ವರದಿಗಾರರಾಗಿ 26 ವರ್ಷಗಳ ಕಾಲ 'ಪ್ರಜಾವಾಣಿ'ಯಲ್ಲಿ ಸೇವೆ. ಸಲ್ಲಿಸಿದರು.
ಪ್ರಜಾವಾಣಿಯಲ್ಲಿ ಜಯಶೀಲರಾಯರು ಸಮೀಪದರ್ಶಿ ಅಂಕಿತದಲ್ಲಿ ಬರೆಯುತ್ತಿದ್ದ ವಿಧಾನ ಮಂಡಲದ ಕಲಾಪ ಕುರಿತಾದ "ಸದನ ಸಮೀಕ್ಷೆ" ಅಂಕಣ, ವಿನೂತನ, ಜನಪ್ರಿಯ. ವಿಧಾನ ಸಭೆ ಹಾಗೂ ವಿಧಾನ ಪರಿಷತ್‍ನ ಕಲಾಪಗಳ ಶುಷ್ಕ ವರದಿಗೆ ಭಿನ್ನವಾದ ಅನೂರೂಪದ ಶೈಲಿಯಲ್ಲಿ ಅವರು ದಾಖಲಿಸುತ್ತಿದ್ದ ಅಂಕಣ ಕನ್ನಡ ಪತ್ರಿಕೋದ್ಯಮದ ವರದಿಗಾರಿಕೆ ಶೈಲಿಗೆ ಬೇರೆಯದೇ ಆದ ಆದರೆ ಸ್ವಾಗತಾರ್ಹವಾದ ಆಯಾಮವನ್ನೇ ಕೊಟ್ಟಿತು.ಇಂದಿನಂತೆ ಮೂರೂವರೆ ನಾಲ್ಕು ದಶಕದ ಹಿಂದೆ ಹೊಸ ಪ್ರಯೋಗಕ್ಕೆ ತೆರೆದುಕೊಳ್ಳುವುದು ಅಷ್ಟು ಸುಲಭದ ಮಾತಾಗಿರಲಿಲ್ಲ. ಜಯಶೀಲರಾಯರು ತಮ್ಮ ಆ ಹೊಸ ಪ್ರಯೋಗದಲ್ಲಿ ಜಯಶೀಲರಾದರು.
ಸಾರ್ವತ್ರಿಕ ಚುನಾವಣಾ ಸಮೀಕ್ಷೆ ನಡೆಸುವುದನ್ನೂ ಆರಂಭಿಸಿದ್ದು ಪ್ರಜಾವಾಣಿ. ಸಂಪಾದಕ ಟಿ.ಎಸ್ ರಾಮಚಂದ್ರರಾಯರ ಮಾರ್ಗದರ್ಶನದಲ್ಲಿ ಜಯಶೀಲರಾಯರು ಬರೆದ 1952ರ ಮಹಾಚುನಾವಣಾ ಸಮೀಕ್ಷಾ ವರದಿಗಳು ಓದುಗರ ಮೆಚ್ಚುಗೆಗೆ ಪಾತ್ರವಾಯಿತು.
1974ರಲ್ಲಿ ಹುಬ್ಬಳ್ಳಿ ಹಾಗೂ ಬೆಂಗಳೂರುಗಳಿಂದ ಪ್ರಕಟವಾಗುತ್ತಿದ್ದ `ಸಂಯುಕ್ತ ಕರ್ನಾಟಕ ಪತ್ರಿಕೆಯ ಜಂಟಿ ಸಂಪಾದಕರಾದರು. ಅನಂತರ ಎರಡು ಅವಧಿಗೆ ಸಂಪಾದಕರೂ ಆದರು. ಈ ಮಧ್ಯೆ 1982ರಲ್ಲಿ ಹೊಸ ಕನ್ನಡ ಪತ್ರಿಕೆ `ಮುಂಜಾನೆ'ಯ ಸಂಪಾದಕರಾಗಿ ಅದನ್ನು ಜನಪ್ರಿಯಗೊಳಿಸಿದರು.
ಇವರು ಸಂಯುಕ್ತ ಕರ್ನಾಟಕದ ಜಂಟೀ ಸಂಪಾದಕರಾಗಿದ್ದಾಗ `ಯಾರಿವರು' ಎಂಬ ನೂತನ ಅಂಕಣವನ್ನು ಆರಂಭಿಸಿದರು. ನಾನಾ ಸಾಮರ್ಥ್ಯಗಳಿರುವ ಹಾಗೂ ಸಮಾಜಕ್ಕೆ ಸೇವೆ ಸಲ್ಲಿಸುವ ಬಹುಮಂದಿ ಯಾವ ಗಮನ ಹಾಗೂ ಮನ್ನಣೆಯಿಂದ ವಂಚಿತರಾಗಿದ್ದಾರೊ ಅಂತಹವರನ್ನು ಹುಡುಕಿ ಜನತೆಗೆ ಪರಿಚಯಿಸುವುದು ಈ ಅಂಕಣದ ಉದ್ದೇಶವಾಗಿತ್ತು. ರಾಯರ ವಿದೇಶಗಳಲ್ಲಿ ಅಧ್ಯಯನ ಪ್ರವಾಸ ನಡೆಸಿದ್ದಾರೆ. 1963ರಲ್ಲಿ ಇಂಡೋನೇಷಿಯಾದ ಜಕಾರ್ತದಲ್ಲಿ ನಡೆದ ಏಷ್ಯಾ ಆಫ್ರಿಕ ಪತ್ರಕರ್ತರ ಸಮ್ಮೇಳನದಲ್ಲಿ ಪಿ.ಎಫ್.ಡಬ್ಲ್ಯುಜೆಯ ನಿಯೋಗದ ಸದಸ್ಯರಾಗಿದ್ದರು.
1982ರಲ್ಲಿ ಸೋವಿಯತ್ ರಷ್ಯಾದ ಪತ್ರಕರ್ತರ ಸಂಘದ ಆಹ್ವಾನದ ಮೇಲೆ 1982ರಲ್ಲಿ ಫ್ರೂಂಜೆಯಲ್ಲಿ ನಡೆದ ಅಂತರರಾಷ್ಟ್ರೀಯ ಪತ್ರಕರ್ತರ ಸಮ್ಮೇಳನದಲ್ಲಿ ಭಾಗವಹಿಸಿದ ನಿಯೋಗದ ನಾಯಕರಾಗಿದ್ದರು. 1985 ಪಿ.ಎಫ್.ಡಬ್ಲ್ಯುಜೆಯ ದ್ವಿ ಸದಸ್ಯ ನಿಯೋಗದ ನಾಯಕರಾಗಿ ಬಲ್ಗೇರಿಯಾ ಹಾಗೂ ಜೆಕೊಸ್ಲಾವಿಯ ರಾಷ್ಟ್ರಗಳಿಗೆ ಭೇಟಿ ನೀಡಿದರು.
ಥಾಂಪಸನ್ ಫೌಂಡೇಶನ್ ಆಶ್ರಯದಲ್ಲಿ ಪತ್ರಿಕೋದ್ಯಮದಲ್ಲಿ ಹೆಚ್ಚಿನ ತರಬೇತಿ ಪಡೆಯಲು ಪ್ರಜಾವಾಣಿ ಇವರನ್ನು 1969ರಲ್ಲಿ ಇಂಗ್ಲೆಂಡಿಗೆ ಕಳುಹಿಸಿತ್ತು. ಕೇಂದ್ರಸರ್ಕಾರದ ರಕ್ಷಣಾ ಇಲಾಖೆ ಪತ್ರಕರ್ತರಿಗಾಗಿ ಏರ್ಪಡಿಸಿದ ತರಬೇತಿ ಶಿಬಿರದಲ್ಲೂ ರಾಯರು ಭಾಗವಹಿಸಿದ್ದಾರೆ. ಜಯಶೀಲರಾಯರು ಪತ್ರಿಕೋದ್ಯಮಕ್ಕೆ ನೀಡಿದ ಕೊಡುಗೆ ಎಂದರೆ ಕಿರಿಯರಿಗೆ ಉದಯೋನ್ಮುಖ ಪತ್ರಕರ್ತರಿಗೆ ತರಬೇತಿ.
`ಸಂಯುಕ್ತ ಕರ್ನಾಟಕ ಪತ್ರಿಕೆಯ ಜಂಟಿ ಸಂಪಾದಕರಾಗಿದ್ದಾಗ, ಪ್ರಧಾನ ಸಂಪಾದಕ ಖಾದ್ರಿ ಶಾಮಣ್ಣ ಅವರೊಡನೆ, ನೇಮಕಗೊಂಡ ಪತ್ರಕರ್ತ-ಅಭ್ಯರ್ಥಿಗಳಿಗೆ ತರಬೇತಿ ನೀಡಿದರು.
ಪತ್ರಿಕಾ ಅಕಾಡೆಮಿ, ಮತ್ತವರ ಸಂಸ್ಥೆಗಳು ನಡೆಸುವ ಪತ್ರಕರ್ತರ ತರಬೇತಿ ಶಿಬಿರದಲ್ಲೂ ಭಾಗವಹಿಸಿ ಮಾರ್ಗದರ್ಶನ ನೀಡುತ್ತಿದ್ದಾರೆ.
ಪತ್ರಿಕಾ ಮಂಡಳಿಯ ಸದಸ್ಯ (1988-91), ಕೆಯುಡಬ್ಲುಜೆ ಅಧ್ಯಕ್ಷ (1961-63), ಪತ್ರಕರ್ತರ ಸಹಕಾರ ಸಂಘದ ಅಧ್ಯಕ್ಷ, ಬೆಂಗಳೂರು ವರದಿಗಾರರ ಗಿಲ್ಡ್‍ನ ಸ್ಥಾಪಕ ಅಧ್ಯಕ್ಷ (1971), ಬೆಂಗಳೂರು ಪ್ರೆಸ್‍ಕ್ಲಬ್‍ನ ಸ್ಥಾಪಕ ಸದಸ್ಯ-ಹೀಗೆ ಅವರದು ಬಹುಮುಖೀ ಸೇವೆ.
ಜಯಶೀಲರಾಯರು, ಎಚ್.ಡಿ.ದೇವೇಗೌಡರು ಮುಖ್ಯಮಂತ್ರಿಯಾಗಿದ್ದ ಅವಧಿಯಲ್ಲಿ ಅವರು ಪತ್ರಿಕಾ ಕಾರ್ಯದರ್ಶಿಯಾಗಿದ್ದರು. ದೇವೇಗೌಡರು ಪ್ರಧಾನಿ ಆದಾಗಲೂ ಅವರಿಗೆ ಪತ್ರಿಕಾ ಕಾರ್ಯದರ್ಶಿಯಾಗಿದ್ದರು. ಯುವ ಪೀಳಿಗೆಯ ಪತ್ರಕರ್ತರ ನಡುವೆ ಹಮ್ಮು-ಬಿಮ್ಮು ತೋರದೆ ಸಹಜವಾಗಿ, ಸರಳವಾಗಿ ಬೆರೆಯುವ ಗುಣ ಜಯಶೀಲರಾಯರಲ್ಲೂ ಎದ್ದು ಕಾಣುತ್ತದೆ. ಟೆಲಿವಿಷನ್, ಆಕಾಶವಾಣಿ ಹಾಗೂ ಅನೇಕ ವೃತ್ತಿಪರ ಕಾರ್ಯಕ್ರಮಗಳನ್ನು ನೀಡಿದ್ದಾರೆ.
ಪ್ರಶಸ್ತಿಗಳು, ಗೌರವಗಳು
ಜಯಶೀಲರಾಯರಿಗೆ ಸಂದ ಪ್ರಶಸ್ತಿಗಳು, ಸನ್ಮಾನಗಳು ಅಸಂಖ್ಯ. 1969ರಲ್ಲಿ ತುಮಕೂರಿನಲ್ಲಿ ನಡೆದ ಸಾಹಿತ್ಯ ಸಮ್ಮೇಳನದಲ್ಲಿ ಕನ್ನಡ ಪತ್ರಿಕೊದ್ಯಮಕ್ಕೆ ಸಲ್ಲಿಸಿದ ಸೇವೆಗಾಗಿ ಸನ್ಮಾನಿತರಾಗಿದ್ದಾರೆ. ಇದಲ್ಲದೆ ಪತ್ರಿಕಾ ಅಕಾಡೆಮಿ ಪ್ರಶಸ್ತಿ (1987) ರಾಜ್ಯೋತ್ಸವ ಪ್ರಶಸ್ತಿ (1990), ಖಾದ್ರಿ ಶಾಮಣ್ಣ ಪತ್ರಿಕೋದ್ಯಮ ಪ್ರಶಸ್ತಿ (1999) ಪಡೆದಿದ್ದಾರೆ. ಕರ್ನಾಟಕದ ಅತ್ಯುನ್ನತ ಟಿಯೆಸ್ಸಾರ್ ಪ್ರಶಸ್ತಿ ಪುರಸ್ಕೃತರು (1998}.
ನಿಧನ
ಇವರು ೨೦೧೬ರ ಏಪ್ರಿಲ್ ೨೯ ಶುಕ್ರವಾರದಂದು ಖಾಸಗಿ ಆಸ್ಪತ್ರೆಯೊಂದರಲ್ಲಿ ದೈವಾಧೀನರಾದರು
ಉಲ್ಲೇಖಗಳು
<References/>
ಸಾಮ್ರಾಟ್
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೧೯೯೪ ಕನ್ನಡಚಿತ್ರಗಳು
ಆಯುಧ (ಚಲನಚಿತ್ರ)
ವರ್ಗ:ಕನ್ನಡ ಚಲನಚಿತ್ರಗಳು
ಮಹಾಕ್ಷತ್ರಿಯ
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೧೯೯೪ ಕನ್ನಡಚಿತ್ರಗಳು
ಅನ್ನಪೂರ್ಣಾ
ಅನ್ನಪೂರ್ಣಾ ದೇವಿಧಾನ್ಯ-ಆಹಾರಾಭಿಮಾನಿ ದೇವತೆ. ಇವಳ ಪ್ರಸಿದ್ಧ ದೇವಸ್ಥಾನವು ಕಾಶಿಯಲ್ಲಿದೆ. ಬ್ರಹ್ಮಕಪಾಲದಲ್ಲಿ ಭಿಕ್ಷೆಯನ್ನು ಬೇಡುತ್ತಿರುವ  ಶಿವನಿಗೆ ಕೈಯಲ್ಲಿ ಅನ್ನದ  ಸವುಟನ್ನು ಹಿಡಿದು ಭಿಕ್ಷೆನೀಡುತ್ತಿರುವಂತೆ ಇವಳನ್ನು ಸಾಮಾನ್ಯವಾಗಿ ಚಿತ್ರಿಸಿಲಾಗುತ್ತದೆ. ಆದಿ ಶಂಕರರಿಂದ ರಚಿತವಾದ ’ಅನ್ನಪೂರ್ಣಾ ಸ್ತೋತ್ರ’ವು ಪ್ರಸಿದ್ಧವಾಗಿದೆ.
ವರ್ಗ:ಹಿಂದೂ ದೇವತೆಗಳು
ಮೂತ್ರವ್ಯಾಧಿ
ಮೂತ್ರವ್ಯಾಧಿಯು ಅತಿಯಾದ ಮೂತ್ರ ವಿಸರ್ಜನೆ ಅಥವಾ ಅನೌಪಚಾರಿಕ ಪುನರಾವರ್ತಿತ ಮೂತ್ರ ವಿಸರ್ಜನೆಯನ್ನು ನಿಯಂತ್ರಿಸುವ ಅಸಾಮರ್ಥ್ಯವಾಗಿದೆ. ಇದನ್ನು ಎನೂರ್ಸಿಸ್ ಎಂದು ಹೇಳುತ್ತಾರೆ. ಅನೌಪಚಾರಿಕ ಮೂತ್ರ ವಿಸರ್ಜನೆಯನ್ನು ಮೂತ್ರದ ಅಸಂಯಮ ಎಂದು ಕರೆಯಲಾಗುತ್ತದೆ. ಸಾಮಾನ್ಯವಾಗಿ ಇದು ಮಕ್ಕಳಲ್ಲಿ ಕಂಡುಬರುವ ರೋಗ.
ಲಕ್ಷಣಗಳು
ರಾತ್ರಿಯ ಎನೂರ್ಸಿಸ್ ಸಾಮಾನ್ಯವಾಗಿ ಮಗು ನಿದ್ರೆಯ ಸಮಯದಲ್ಲಿ ಸಾಕಷ್ಟು ಮೂತ್ರವನ್ನು ವಿಸರ್ಜಿಸುವುದರಿಂದ ಎಚ್ಚರವಾಗುವುದು ಕಷ್ಟವಾಗುತ್ತದೆ. ಇದರಿಂದಾಗಿ ಮೂತ್ರ ಕೋಶಗಳಲ್ಲಿ ಸೋಂಕು ಕಾಣಿಸಿಕೊಳ್ಳುತ್ತವೆ. ಮೂತ್ರದ ಅಸಂಯಮ ಎಂದೂ ಕರೆಯಲ್ಪಡುವ ಹಗಲಿನ ಸಮಯದ ಮೂತ್ರವ್ಯಾಧಿ ಸಹ ಮೂತ್ರಕೋಶದ ಸೋಂಕಿನಿಂದ ಉಂಟಾಗುತ್ತದೆ.
ಕಾರಣಗಳು ಮತ್ತು ರೋಗನಿರ್ಣಯ
ಅತಿಯಾದ ಮೂತ್ರ ವಿಸರ್ಜನೆಗೆ ಸರಿಯಾದ ಶೌಚಾಲಯ ನಿರ್ವಹಣೆಯ ಅರಿವು ಇಲ್ಲದಿರುವುದು ಒಂದು ಕಾರಣ. ಅನುವಂಶಿಕ ಪರಿಣಾಮಗಳು, ಮೂತ್ರ ಕೋಶದ ಸೋಂಕು ಹಾಗೂ ಅತಿಯಾದ ಒತ್ತಡ ಕಾರಣವಾಗಿರುತ್ತವೆ. ರೋಗ ನಿರ್ಣಯದ ಡಿಎಸ್ಎಮ್- ಐವಿ- ಟಿಆರ್ ಮಾನದಂಡಗಳು:
ಚಿಕಿತ್ಸೆ
ಆರ್ದ್ರತೆಯ ಎಚ್ಚರಿಕೆಗಳು, ಔಷಧಗಳು, ಶೌಚಾಲಯದ ಅರಿವು, ಇಮಿಪ್ರಮೈನ್ ಮತ್ತು ಡೆಸ್ಮೋಪ್ರೆಸ್ಸಿನ್ ಔಷಧಗಳಿಂದ ಪ್ರಾಥಮಿಕ ಮೂತ್ರವ್ಯಾಧಿಯನ್ನು ನಿಯಂತ್ರಣಕ್ಕೆ ತರಬಹುದು.
ಉಲ್ಲೇಖ
ವರ್ಗ:ರೋಗಗಳು
ಮೂಡುಕೇರಿ ಸೋಮೇಶ್ವರ ದೇವಸ್ಥಾನ, ಬಾರ್ಕೂರು
ಮೂಡುಕೇರಿ ಸೋಮೇಶ್ವರ ದೇವಸ್ಥಾನ, ಬಾರ್ಕೂರು ಮೂಡುಕೇರಿಯ ಸೋಮೇಶ್ವರ ದೇವಸ್ಥಾನ, ಪ್ರಸಿದ್ಧ್ವಾದ ಮತ್ತು ಕಾರಣಿಕವಾದ ದೇವಸ್ಥಾನ. ಮುನಿ ಶ್ರೇಷ್ಟರಿಂದ ಸ್ಥಾಪಿತವಾಗಿದೆಯೆಂಬುದು ಜನರ ಅಭಿಪ್ರಾಯವಾಗಿದೆ. ಶಿಲಾ ಹಾಗೂ ತಾಮ್ರ ಶಾಸನಗಳು ಈ ಮಾತನ್ನು ಪುಷ್ಟೀಕರಿಸುತ್ತದೆ. 300px|thumb|right|ಬಾರ್ಕೂರು ಪೇಟೆ.
ಬಾರ್ಕೂರು
ಬಾರ್ಕೂರು ಭಾರತದ ಕರ್ನಾಟಕ ರಾಜ್ಯದ ಉಡುಪಿ ಜಿಲ್ಲೆಯ ಒಂದು ಐತಿಹಾಸಿಕ ಸ್ಥಳವಾಗಿದೆ. ಬಾರ್ಕೂರು ತುಳುನಾಡಿನ ರಾಜಧಾನಿಯಾಗಿತ್ತು, ತುಳು ಮಾತನಾಡುವ ಜನರು ಬಹುಸಂಖ್ಯಾತರು. ಬಾರ್ಕೂರಿನ ಬಹುತೇಕ ಪುರಾತನ ರಚನೆಗಳು ಪಾಳು ಬಿದ್ದಿವೆ. ಬಾರ್ಕೂರು ಒಂದು ಕಾಲದಲ್ಲಿ ತುಳುನಾಡಿನ ರಾಜಧಾನಿಯಾಗಿತ್ತು. ತುಳುನಾಡು (ತುಳುನಾಡು) ಕರ್ನಾಟಕದ ಕರಾವಳಿಯ ಒಂದು ಪ್ರದೇಶವಾಗಿದ್ದು, ತುಳು ಭಾಷೆ ಬಹುಪಾಲು ಜನರ ಮಾತೃಭಾಷೆಯಾಗಿದೆ. ತುಳು ರಾಜರು ಮತ್ತು ನಾಯಕರು ಈ ಪ್ರದೇಶದಲ್ಲಿ ಆಳ್ವಿಕೆ ನಡೆಸಿದರು. ತುಳುನಾಡ್ ಇಂದಿನ ಉಡುಪಿ, ಕರ್ನಾಟಕ ರಾಜ್ಯದ ದಕ್ಷಿಣ ಕನ್ನಡ ಜಿಲ್ಲೆ ಮತ್ತು ಕೇರಳ ರಾಜ್ಯದ ಕಾಸರಗೋಡು ಜಿಲ್ಲೆಗಳನ್ನು ಒಳಗೊಂಡಿದೆ. ತುಳುನಾಡು ಪ್ರದೇಶವು ಪಶ್ಚಿಮ ಘಟ್ಟಗಳು ಮತ್ತು ಅರಬ್ಬೀ ಸಮುದ್ರದ ಕರಾವಳಿಯ ನಡುವೆ ಇದೆ. ತುಳುನಾಡ್ ವಿಶಿಷ್ಟವಾದ ಸಂಸ್ಕೃತಿ, ಸಂಪ್ರದಾಯಗಳು ಮತ್ತು ಆಚರಣೆಗಳನ್ನು ಹೊಂದಿದೆ, ಇದು ಕರ್ನಾಟಕದ ಇತರ ಪ್ರದೇಶಗಳಿಗಿಂತ ಭಿನ್ನವಾಗಿದೆ. ಬಾರ್ಕೂರು ಗ್ರಾಮವು ಸೀತಾ ನದಿಯ ಉತ್ತರ ದಡದಲ್ಲಿದೆ. 300px|thumb|right|ಸೀತಾನದಿ
ಹಿನ್ನಲೆ
ಬಾರ್ಕೂರು ಉಡುಪಿ ಜಿಲ್ಲೆ, ಕರ್ನಾಟಕ , ಭಾರತವು ಶತಮಾನಗಳ ಕಾಲ ಅಳುಪ ರಾಜರ ರಾಜಧಾನಿಯಾಗಿತ್ತು. ಹೊಯ್ಸಳ ಮತ್ತು ವಿಜಯನಗರ ಅವಧಿಯಲ್ಲಿ ಇದು ಪ್ರಾದೇಶಿಕ ರಾಜಧಾನಿಯಾಗಿತ್ತು. ಬಾರ್ಕೂರು ನಗರವು ಹತ್ತು ಕೇರಿಗಳ(ಕೇರಿ-ನಗರದ ಬೀದಿಗಳನ್ನು ಒಳಗೊಂಡಿತ್ತು)ಮೂಡುಕೇರಿ ಹತ್ತು ನಗರದ ಬೀದಿಗಳಲ್ಲಿ ಒಂದಾಗಿದೆ. ಸೋಮನಾಥ ದೇವಾಲಯ ಬಾರ್ಕೂರಿನ ಪುರಾತನ ದೇವಾಲಯಗಳಲ್ಲಿ ಒಂದಾಗಿದೆ. ಬಾರ್ಕೂರು ಉಡುಪಿಯಿಂದ ೧೨ ಕಿ.ಮೀ ದೂರದಲ್ಲಿದೆ. ಮೂಡುಕೇರಿ ಸೋಮೇಶ್ವರ ದೇವಸ್ಥಾನ ಬಾರ್ಕೂರು ರೈಲು ನಿಲ್ದಾಣದಿಂದ ಒಂದು ಕಿ.ಮೀ ದೂರದಲ್ಲಿದೆ. ವಿಜಯನಗರ ಅರಸರ ಆಳ್ವಿಕೆಯಲ್ಲಿ ಉಚ್ಚ್ರಾಯ ಸ್ಥಿತಿಯಲ್ಲಿದ್ದ ಈ ದೇವಸ್ಥಾನಕ್ಕೆ ಉಂಬಳಿ ಭೂಮಿ ಸಾಕಷ್ಟಿದ್ದು, ೩ ಹೊತ್ತಿನ ಪೂಜೆ, ಅನ್ನ ನೈವೇದ್ಯ ಬಲಿ ಎಲ್ಲವೂ ನಡೆಯುತ್ತಿತ್ತು. ಇಲ್ಲಿ ಭದ್ರ ಕೋಣೆಯೂ ಇದ್ದು, ಚಿನ್ನಾಭರಣಗಳನ್ನು ಇಡುವುದು, ಕಾವಲಿಗೆ ಅರ್ಚಕರಲ್ಲದೆ ಇನ್ನಿಬ್ಬರು ಚಾಕರಿಯವರು ರಾತ್ರಿ ಅಲ್ಲಿಯೇ ಮಲಗುತ್ತಿದ್ದರು.ಮೂಡುಕೇರಿಯ ಸೋಮನಾಥೇಶ್ವರ ದೇವಸ್ಥಾನದಲ್ಲಿ (ಕ್ರಿ.ಶ ೧೦ನೇ ಶತಮಾನ) ಸರಸ್ವತಿ ಮತ್ತು ಜನಾರ್ದನರ ಪೂರ್ವದ ಹೊಯ್ಸಳ ಚಿತ್ರಗಳಿವೆ.
ಮೂಡುಕೇರಿ ದೇವಸ್ಥಾನದಲ್ಲಿ ಬಹು ಉತ್ಸವಗಳು
ಮೂಡುಕೇರಿ ಶ್ರೀ ಸೋಮೇಶ್ವರ ದೇವಸ್ಥಾನದಲ್ಲಿ ಮಹಾರಂಗಪೂಜೆ, ದೀಪೋತ್ಸವ, ಕೆರೆ ದೀಪೋತ್ಸವ, ರಥೋತ್ಸವ ನಡೆಯುತ್ತದೆ.
ಉಲ್ಲೇಖಗಳು
ವರ್ಗ:ಉಡುಪಿ ಜಿಲ್ಲೆಯ ಪ್ರೇಕ್ಷಣೀಯ ಸ್ಥಳಗಳು ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ ವರ್ಗ:ಉಡುಪಿ ವರ್ಗ:ದೇವಾಲಯಗಳು ವರ್ಗ:ಉಡುಪಿ ಜಿಲ್ಲೆಯ ಪ್ರೇಕ್ಷಣೀಯ ಸ್ಥಳಗಳ ಕ್ಯೂಆರ್ ಕೋಡ್ ಯೋಜನೆ
ಐಎಸ್ಐ ಗುರುತು
ಐಎಸ್ಐ ಗುರುತು ೧೯೫೫ ರಿಂದ ಭಾರತದಲ್ಲಿ ಕೈಗಾರಿಕಾ ಉತ್ಪನ್ನಗಳಿಗೆ ಮಾನದಂಡ-ಅನುಸರಣೆ ಗುರುತು. ಭಾರತದ ರಾಷ್ಟ್ರೀಯ ಮಾನದಂಡಗಳ ಸಂಸ್ಥೆಯಾದ ಭಾರತೀಯ ಮಾನಕ ಬ್ಯೂರೋ (ಬಿಐಎಸ್) ಅಭಿವೃದ್ಧಿಪಡಿಸಿದ ಉತ್ಪನ್ನವು ಭಾರತೀಯ ಮಾನದಂಡಕ್ಕೆ (ಐಎಸ್) ಅನುಗುಣವಾಗಿದೆ ಎಂದು ಗುರುತು ಪ್ರಮಾಣೀಕರಿಸುತ್ತದೆ. ಭಾರತೀಯ ಉಪಖಂಡದಲ್ಲಿ ಐಎಸ್ಐ ಗುರುತು ಅತ್ಯಂತ ಮಾನ್ಯತೆ ಪಡೆದ ಪ್ರಮಾಣೀಕರಣದ ಗುರುತು. ಐಎಸ್ಐ ಎಂಬುದು ಭಾರತೀಯ ಮಾನದಂಡಗಳ ಸಂಸ್ಥೆಯ ಪ್ರಾರಂಭಿಕತೆಯಾಗಿದೆ. ಇದು ೧ ಜನವರಿ ೧೯೮೭ ರವರೆಗೆ ರಾಷ್ಟ್ರೀಯ ಮಾನದಂಡಗಳ ಸಂಸ್ಥೆಯ ಹೆಸರಾಗಿದ್ದು, ನಂತರ ಇದನ್ನು ಬ್ಯೂರೋ ಆಫ್ ಇಂಡಿಯನ್ ಸ್ಟ್ಯಾಂಡರ್ಡ್ಸ್ ಎಂದು ಮರುನಾಮಕರಣ ಮಾಡಲಾಯಿತು. ಸ್ವಿಚ್‌ಗಳು, ವಿದ್ಯುತ್ ಮೋಟಾರ್‌ಗಳು, ವೈರಿಂಗ್ ಕೇಬಲ್‌ಗಳು, ಹೀಟರ್‌ಗಳು, ಅಡಿಗೆಯ ಉಪಕರಣಗಳು, ಇತ್ಯಾದಿ ಮತ್ತು ಪೋರ್ಟ್‌ಲ್ಯಾಂಡ್ ಸಿಮೆಂಟ್, ಎಲ್‌ಪಿಜಿ ವಾಲ್ವ್‌ಗಳಂತಹ ಹಲವಾರು ವಿದ್ಯುತ್ ಉಪಕರಣಗಳಂ ತಹ ಕೆಲವು ಉತ್ಪನ್ನಗಳನ್ನು ಭಾರತದಲ್ಲಿ ಮಾರಾಟ ಮಾಡಲು ಐಎಸ್ಐ ಗುರುತು ಕಡ್ಡಾಯವಾಗಿದೆ. ಅಲ್ಲದೆ ಇತರ ಉತ್ಪನ್ನಗಳಾದ ಎಲ್‍ಪಿಜಿ ಸಿಲಿಂಡರ್‌ಗಳು, ಆಟೋಮೋಟಿವ್ ಟೈರ್‌ಗಳು, ಇತ್ಯಾದಿಗಳಿಗೂ ಕೂಡ ಐಎಸ್ಐ ಗುರುತು ಕಡ್ಡಾಯವಾಗಿದೆ. ಹೆಚ್ಚಿನ ಇತರ ಉತ್ಪನ್ನಗಳ ಸಂದರ್ಭದಲ್ಲಿ, ಐಎಸ್ಐ ಅಂಕಗಳು ಐಚ್ಛಿಕವಾಗಿರುತ್ತದೆ.
ನಕಲಿ ಮಾಡುವುದು
ಭಾರತದಲ್ಲಿ ನಕಲಿ ಐಎಸ್ಐ ಗುರುತುಗಳನ್ನು ಹೊಂದಿರುವ ಉತ್ಪನ್ನಗಳನ್ನು ಕಂಡುಹಿಡಿಯುವುದು ತುಂಬಾ ಸಾಮಾನ್ಯವಾಗಿದೆ. ಅಂದರೆ, ವಾಸ್ತವವಾಗಿ ಪ್ರಮಾಣೀಕರಿಸದೆಯೇ ಉತ್ಪನ್ನದ ಮೇಲೆ ಐಎಸ್‌ಐ ಗುರುತುಗಳನ್ನು ಅಳವಡಿಸಿ ಕೈಗಾರಿಕಾ ವ್ಯಾಪಾರಿಗಳು ಗ್ರಾಹಕರನ್ನು ವಂಚಿಸುತ್ತಾರೆ. ನಕಲಿ ಐಎಸ್ಐ ಗುರುತುಗಳು ಸಾಮಾನ್ಯವಾಗಿ ಒಯ್ಯುವುದಿಲ್ಲ.
ಉದಾಹರಣೆಗೆ, ಕಿಚನ್ ಗ್ರೈಂಡರ್‌ನ ಬಾಕ್ಸ್‌ನಲ್ಲಿ ಉಪಕರಣದ ತಂತಿ ಐಎಸ್ಐ ಕೋಡ್‌ನೊಂದಿಗೆ ಸಣ್ಣ ಐಎಸ್ಐ ಗುರುತು ಇದ್ದರೆ, ಆ ತಂತಿಯು ಬಿಐಎಸ್-ಪ್ರಮಾಣೀಕೃತವಾಗಿದೆ. ಆದರೆ ಉಪಕರಣವು ಬಿಐಎಸ್-ಪ್ರಮಾಣೀಕೃತ ಉತ್ಪನ್ನವಲ್ಲ ಎಂದು ಒಬ್ಬರು ತೀರ್ಮಾನಿಸಬಹುದು. ಐಎಸ್ಐ ಅಂಕಗಳನ್ನು ನಕಲಿ ಮಾಡುವುದು ಕಾನೂನಿನಿಂದ ಶಿಕ್ಷಾರ್ಹ ಅಪರಾಧವಾಗಿದೆ, ಆದರೆ ಅದನ್ನು ಜಾರಿಗೊಳಿಸುವುದು ಅಸಾಮಾನ್ಯವಾಗಿದೆ.
ಉಲ್ಲೇಖಗಳು
<references group="" responsive="1"> 9. ISI ಮಾರ್ಕ್ ಪ್ರಮಾಣೀಕರಣ ಪ್ರಕ್ರಿಯೆ, ಅಗತ್ಯವಿರುವ ದಾಖಲೆಗಳು ಮತ್ತು BIS ಪ್ರಮಾಣೀಕರಣ ಯೋಜನೆಯಡಿ ಉತ್ಪನ್ನಗಳ ಪಟ್ಟಿ - ಅಲೆಫ್ ಇಂಡಿಯಾ
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ ವರ್ಗ:ಉತ್ಪನ್ನ ನಿರ್ವಹಣೆ
ಹಾಲುಂಡ ತವರು
ಈ ಚಿತ್ರವನ್ನು ಡಿ.ರಾಜೇಂದ್ರಬಾಬು ಅವರು ನಿರ್ದೇಶನ ಮಾಡಿದ್ದರು.ಈ ಚಿತ್ರದ ನಿರ್ಮಾಪಕರು ವೈಜಾಗ್ ರಾಜು. ಈ ಚಿತ್ರದಲ್ಲಿ ಬರುವ ಪಾತ್ರಗಳು ಡಾ. ವಿಷ್ಣುವರ್ಧನ್, ಸಿತಾರಾ, ಪಂಢರೀಬಾಯಿ, ಶ್ರೀನಿವಾಸಮೂರ್ತಿ, ಲಕ್ಷ್ಮಣ್, ರಾಮಕೃಷ್ಣ       ಅವರು ನಟಿಸಿದ್ದಾರೆ.ಈ ಚಿತ್ರದ ಸಂಗೀತ ಸಂಯೋಜಕರು ಹಂಸಲೇಖ.ಈ ಚಿತ್ರದ ಸಾಹಿತ್ಯಕಾರರು ಹಂಸಲೇಖ.ಈ ಚಿತ್ರದ ಹಿನ್ನಲೆ ಗಾಯಕರು ಎಸ್.ಪಿ.ಬಾಲಸುಬ್ರಹ್ಮಣ್ಯಂ. ಈ ಚಿತ್ರವು 	೧೯೯೪ ರಲ್ಲಿ ಬಿಡುಗಡೆಯಾಯಿತು
ಜಾಡಿ
thumb|ಉಪ್ಪಿನಕಾಯಿ ಜಾಡಿ
ಜಾಡಿಯು (ಭರಣಿ, ಕುಪ್ಪಿ, ಕುಪ್ಪಿಗೆ) ಗಡುಸಾದ, ಉರುಳೆಯಾಕಾರದ ಅಥವಾ ಸ್ವಲ್ಪಮಟ್ಟಿಗೆ ಶಂಕುವಿನಾಕಾರದ ಧಾರಕ. ಇದನ್ನು ಸಾಮಾನ್ಯವಾಗಿ ಗಾಜು, ಪಿಂಗಾಣಿ, ಅಥವಾ ಪ್ಲಾಸ್ಟಿಕ್‍ನಿಂದ ತಯಾರಿಸಲಾಗುತ್ತದೆ. ಇದು ಮುಚ್ಚಳ, ತಿರುಪು ಮುಚ್ಚಳ, ಲಗ್ ಮುಚ್ಚಳ, ಕಾರ್ಕ್ ಕೂರಿಗೆ, ರೋಲ್ ಆನ್ ಮುಚ್ಚಳ, ನಿರಿಗೆಯಾಗುವ ಮುಚ್ಚಳ, ಒತ್ತಬೇಕಾದ ಮುಚ್ಚಳ, ಪ್ಲಾಸ್ಟಿಕ್ ಹಿನ್ನೆಗೆ ಸಾಧನ, ಉಷ್ಣದಿಂದ ಮುಚ್ಚಿದ ಮುಚ್ಚಳ ಹೊದಿಕೆ, ಒಳಗಿನ ಮುಚ್ಚಳ, ಬದಲಿಕೆಯನ್ನು ಬಹಿರಂಗಗೊಳಿಸುವ ಪಟ್ಟಿ, ಅಥವಾ ಇತರ ಸೂಕ್ತವಾದ ಸಾಧನದಿಂದ ಮುಚ್ಚಬಹುದಾದ ಅಗಲವಾದ ಬಾಯಿಯನ್ನು ಹೊಂದಿರುತ್ತದೆ. ಆಹಾರಗಳು ಅಥವಾ ಬಾಟಲಿಯ ಕುತ್ತಿಗೆಯಿಂದ ತೆಗೆಯಬಲ್ಲದ್ದಕ್ಕಿಂತ ಹೆಚ್ಚು ದೊಡ್ಡ ಅಥವಾ ಅದರ ಮೂಲಕ ಸುರಿಯಲಾರದಷ್ಟು ಸ್ನಿಗ್ಧವಾಗಿರುವ ಸೌಂದರ್ಯವರ್ಧಕಗಳು, ಔಷಧಿಗಳು, ಮತ್ತು ರಾಸಾಯನಿಕಗಳಂತಹ ಇತರ ಘನಪದಾರ್ಥಗಳನ್ನು ಹಿಡಿದಿಡಲು ಜಾಡಿಗಳನ್ನು ಬಳಸಲಾಗುತ್ತದೆ. ಜ್ಯಾಮ್, ಸಂರಕ್ಷಿತ ಗರ್ಕಿನ್, ಇತರ ಉಪ್ಪಿನಕಾಯಿಗಳು, ಮಾರ್ಮಲೇಡ್, ಬಿಸಿಲಿನಲ್ಲಿ ಒಣಗಿಸಿದ ಟೊಮೇಟೊಗಳು, ಆಲಿವ್‍ಗಳು, ಹ್ಯಾಲಪೀನೊ ಮೆಣಸಿನಕಾಯಿಗಳು, ಚಟ್ನಿಗಳು, ಸಂರಕ್ಷಿತ ಮೊಟ್ಟೆಗಳು, ಜೇನು, ಮತ್ತು ಇತರ ಅನೇಕ ವೈವಿಧ್ಯಮಯ ಪದಾರ್ಥಗಳನ್ನು ಸಂಗ್ರಹಿಸಿಡಲು ಮತ್ತು ಸಂರಕ್ಷಿಸಿಡಲು ಗಾಜಿನ ಜಾಡಿಗಳನ್ನು ಬಳಸಬಹುದು.
ಉಲ್ಲೇಖಗಳು
ವರ್ಗ:ಧಾರಕಗಳು
ಅಕ್ಷಯ ತೃತೀಯಾ
ಅಕ್ಷಯ ತೃತೀಯಾ (ಕನ್ನಡದಲ್ಲಿ: ಅಕ್ಷಯ ತದಿಗೆ) ಹಿಂದೂ ಮತ್ತು ಜೈನ ಧರ್ಮೀಯರಿಗೆ ಮಂಗಳಕರವಾದ ದಿನವಾಗಿದ್ದು, ವೈಶಾಖ ಮಾಸದ ಶುಕ್ಲ ಪಕ್ಷ ಮೂರನೆಯ ದಿನ(ತದಿಗೆ)ದಂದು ಅಕ್ಷಯ ತೃತೀಯಾವನ್ನು ಆಚರಿಸಲಾಗುತ್ತದೆ. ಈ ದಿನ ಖರೀದಿಸಿದ ಬಂಗಾರವು ಎಂದಿಗೂ ಅಕ್ಷಯವಾಗಿ ಉಳಿಯುತ್ತದೆ ಎಂಬ ನಂಬಿಕೆ ಹಿಂದೂ ಧರ್ಮದಲ್ಲಿ ಶಾಶ್ವತ ಇದೆ. ಶ್ರೇಷ್ಠವಾದ ಕೆಲಸಗಳನ್ನು ಈ ದಿನ ಕೈಗೊಂಡರೆ ಎಂದಿಗೂ ಮುಗಿಯದಂತಹ (ಅ-ಕ್ಷಯ) ಮಂಗಳಕರವಾದ ಸಿದ್ಧಿಗಳು ಉಂಟಾಗುವವು ಎಂಬ ನಂಬಿಕೆಯಿದೆ.
ಹಿಂದೂ ಧರ್ಮದಲ್ಲಿ
ಇನ್ನು, ಇದೇ ದಿನ ಭಗೀರಥನ ಪ್ರಯತ್ನದಿಂದಾಗಿ ಗಂಗೆಯು ಧರೆಗೆ ಇಳಿದು ಬಂದಳು. ವಿಷ್ಣುವು ಪರಶುರಾಮ ಅವತಾರ ತಾಳಿದ್ದು ಇಂದಿನ ದಿನ. ಅಕ್ಷಯತದಿಗೆ ದಿನದಂದೇ ಮಹರ್ಷಿ ವೇದವ್ಯಾಸರು ಗಣಪತಿಯ ಅಮೃತಹಸ್ತದಿಂದ ಮಹಾಭಾರತ ಮಹಾಕಾವ್ಯದ ಬರವಣಿಗೆ ಆರಂಭಿಸಿದರು ಎಂಬ ನಂಬಿಕೆ ಇದೆ. ಭಕ್ತಿ ಭಂಡಾರಿ ಬಸವೇಶ್ವರರು ಜನಿಸಿದ್ದು ಸಹ ಇದೇ ದಿನ ಆಗಿದೆ.
ವರ್ತಮಾನ ಕಾಲದ ೨೪ ತೀರ್ಥಂಕರರಲ್ಲಿ ಮೊದಲನೆಯವರಾದ ಭಗವಾನ್ ಆದಿನಾಥ(ವೃಷಭದೇವ)ರು, ತಮ್ಮ ಉಪವಾಸವನ್ನು ಕೊನೆಗೊಳಿಸಿ, ಆಹಾರವನ್ನು ಸ್ವೀಕರಿಸಿದ್ದು ಇದೇ ದಿನವಾಗಿದೆ. ಮುನಿ ದೀಕ್ಷೆ ಸ್ವೀಕರಿಸಿದ ಆದಿನಾಥರಿಗೆ ಒಂದು ವರ್ಷ ಕಾಲ ಆಹಾರವೇ ಸಿಕ್ಕಿರಲಿಲ್ಲ. ಯಾಕೆಂದರೆ ಆಗ ಜನರಿಗೆ ಆಹಾರ ತಯಾರಿಸುವುದು ಗೊತ್ತಿರಲಿಲ್ಲ!
ಇದಕ್ಕೊಂದು ಹಿನ್ನೆಲೆಯಿದೆ- ಆಗಷ್ಟೆ ಕಲಿಯುಗವು ಆರಂಭವಾಗಿತ್ತು. ಕಲಿಯುಗಕ್ಕೆ ಮುನ್ನ ಭೂಮಿಯಲ್ಲಿ ಇದ್ದ ಕಲ್ಪವೃಕ್ಷಗಳು, ಜನರು ಕೇಳಿದಾಗೆಲ್ಲ, ಬೇಕುಬೇಕಾದ್ದನ್ನು ಕೊಡುತ್ತಿದ್ದವು. ಹಾಗಾಗಿ ಜನರಿಗೆ ಆಹಾರ ತಯಾರಿಸುವುದನ್ನು ಕಲಿಯುವ ಸಂದರ್ಭವೇ ಬರಲಿಲ್ಲ. ಕಲಿಯುಗ ಬರುತ್ತಿದ್ದಂತೆ, ಭೂಮಿಯಲ್ಲಿ ಅಧರ್ಮವು ಹೆಚ್ಚಿದಂತೆಲ್ಲ ಕಲ್ಪವೃಕ್ಷಗಳು ಮಾಯವಾಗಲು ಆರಂಭವಾಗಿತ್ತು. ಆಗ ಅನಿವಾರ್ಯವಾಗಿ ತಮ್ಮ ಆಹಾರವನ್ನು ತಾವೇ ತಯಾರಿಸಿಕೊಳ್ಳುವುದನ್ನು ಕಲಿಯಬೇಕಾಯಿತು. ಆದರೆ ಹೇಳಿಕೊಡುವವರು ಯಾರು?
೬ ತಿಂಗಳು ಕಠಿಣ ತಪಸ್ಸನ್ನು ಮಾಡಿದ ಮೇಲೆ ಭಗವಾನ್ ಆದಿನಾಥರು ಆಹಾರಕ್ಕೆಂದು ನಗರಕ್ಕೆ ಆಗಮಿಸುತ್ತಾರೆ. ಆದರೆ ದಿಗಂಬರ ಮುನಿಗಳಿಗೆ ನವವಿಧ ಭಕ್ತಿಯಿಂದ ಆಹಾರವನ್ನು ಕೊಡುವ ವಿಧಿಯನ್ನು ಯಾರೂ ತಿಳಿದಿರುವುದಿಲ್ಲ. ಆ ಕಾರಣ ಜನರು, ಮೊದಲೇ ಮಹಾರಾಜರಾಗಿದ್ದ ಅವರನ್ನು ಸತ್ಕರಿಸುವ ಭಾವನೆಯಿಂದ ವಿವಿಧ ಒಡವೆ, ವಸ್ತ್ರಗಳನ್ನು ಕೆಲವು ನೀಡಲು ಮುಂದಾಗುತ್ತಾರೆ, ಕೆಲವರು ತಮ್ಮ ಹೆಣ್ಣು ಮಕ್ಕಳನ್ನು ಮದುವೆಯಾಗುವಂತೆ ಕೇಳಿಕೊಳ್ಳುತ್ತಾರೆ. ಆದರೆ ಇದಾವುದನ್ನು ಬಯಸದ ಅವರು ಪುನಃ ಕಾಡಿಗೆ ತಪ್ಪಸ್ಸಿಗೆಂದು ಮರಳುತ್ತಾರೆ.ಇದಾಗಿ ಮತ್ತೆ ೭ ತಿಂಗಳು ೯ ದಿನಗಳ ಉಪವಾಸದ ನಂತರ ಹಸ್ತಿನಾಪುರ ಎಂಬ ನಗರಕ್ಕೆ ಆಹಾರಕ್ಕೆಂದು ಆಗಮಿಸುತ್ತಾರೆ. ಆವಾಗಲು ಪುನಃ ಅದೇ ಘಟನೆಗಳು ಮರುಕಳಿಸುತ್ತವೆ. ಆದರೆ ಅದೇ ನಗರದ ಶ್ರೇಯಾಂಸ ಮಹಾರಾಜ ಇವರ ದರ್ಶನಕ್ಕೆಂದು ಪರಿವಾರ ಸಹಿತ ಆಗಮಿಸುತ್ತಾನೆ. ಆಗ ಅವನಿಗೆ ತನ್ನ ಹಿಂದಿನ ಜನ್ಮದಲ್ಲಿ ಆದಿನಾಥ ಮತ್ತು ಶ್ರೇಯಾಂಸ ಮಹಾರಾಜ, ವಜ್ರಜಂಘ-ಶ್ರೀಮತಿ ದಂಪತಿಗಳಾಗಿ, ಚಾರಣ ದಿಗಂಬರ ಮುನಿಗಳಿಗೆ ನವವಿಧ ಭಕ್ತಿಯಿಂದ ಆಹಾರ ನೀಡಿದ ಸ್ಮರಣೆ ಉಂಟಾಗುತ್ತದೆ.
ಹಿಂದಿನ ಜನ್ಮದ ಸ್ಮರಣೆಯನ್ನು ಮಾಡಿಕೊಂಡ ಶ್ರೆಯಾಂಸನು, ಆದಿನಾಥರಿಗೆ ಇಕ್ಷುರಸ(ಕಬ್ಬಿನ ಹಾಲು)ವನ್ನು ನೀಡುತ್ತಾನೆ.
ಉಲ್ಲೇಖಗಳು
ವರ್ಗ:ಆಚರಣೆ
ವೀರಭದ್ರ ದೇವಸ್ಥಾನ, ಹಿರಿಯಡ್ಕ
ವೀರಭದ್ರಸ್ವಾಮಿ ದೇವಸ್ಥಾನವು ಉಡುಪಿ ಜಿಲ್ಲೆಯ ಹಿರಿಯಡ್ಕದಲ್ಲಿರುವ ಒಂದು ದೇವಸ್ಥಾನವಾಗಿದ್ದು, ಈ ದೇವಾಲಯವು ವೀರಭದ್ರ, ಬ್ರಹ್ಮ ಮತ್ತು ಸಿರಿ ದೈವಗಳಿಗೆ ಸಮರ್ಪಿತವಾದ ಪವಿತ್ರ ಸ್ಥಳವಾಗಿದೆ.ಇದು ಆಲಡಿ ದೇವಸ್ಥಾನಗಳಲ್ಲಿ ಒಂದು.ಇದು ಪಂಚ ದೈವಗಳನ್ನು ಒಳಗೊಂಡಿದೆ.
ರಚನೆ
ಪ್ರತಿ ದಿನ ಅಡಕತ್ತಾಯನಿಗೆ ಎರಡು ಪೂಜೆ, ವೀರಭದ್ರನಿಗೆ ಮೂರು ಪೂಜೆ ನಡೆಯುತ್ತದೆ. ನಾಲ್ಕು ಮುಖಗಳನ್ನು ಒಳಗೊಂಡಿರುವ ವೀರಭದ್ರನ ಲೋಹದ ವಿಗ್ರಹವಿದೆ. ಸ್ವಾಮಿಯ ಎಡ ಮತ್ತು ಬಲ ಭಾಗದಲ್ಲಿ ಅಬ್ಬಗ ಮತ್ತು ದಾರಗವನ್ನು ಸ್ಥಾಪಿಸಲಾಗಿದೆ.
ಮಹತ್ವ
ಹಿರಿಯಡ್ಕದ ಹಲವು ಪ್ರಸಿದ್ಧ ದೇವಾಲಯಗಳಲ್ಲಿ ಒಂದಾದ ವೀರಭದ್ರಸ್ವಾಮಿ ದೇವಸ್ಥಾನವು ಕಾರ್ಕಳದಿಂದ ೨೪ ಕಿ.ಮೀ. ಮತ್ತು ಉಡುಪಿಯಿಂದ ೧೫ಕಿ.ಮೀ. ದೂರದಲ್ಲಿದೆ. ದೇವಾಲಯಕ್ಕೆ ೮೦೦ ವರ್ಷಗಳ ಇತಿಹಾಸವಿದೆ. ಪ್ರತಿವರ್ಷ ಎಪ್ರಿಲ್-ಮೇ ತಿಂಗಳಲ್ಲಿ ನಡೆಯುವ ವಾರ್ಷಿಕ ಜಾತ್ರೆಯಲ್ಲಿ ಹಲವಾರು ಭಕ್ತರು ದೇವಾಲಯಕ್ಕೆ ಭೇಟಿ ನೀಡುತ್ತಾರೆ. ಉಡುಪಿ, ಮಂಗಳೂರು, ಶಿವಮೊಗ್ಗ ಚಿಕ್ಕಮಗಳೂರಿನಿಂದ ಜನರು ದೇವಸ್ಥಾನಕ್ಕೆ ಭೇಟಿ ನೀಡುತ್ತಾರೆ.ಈ ದೇವಾಲಯವನ್ನು ಆಳ್ವಾ ಹೆಗಡೆ ಮತ್ತು ಕುರ್ಲಾ ಹೆಗಡೆ ಕುಟುಂಬದವರು ನಿರ್ವಹಿಸುತ್ತಿದ್ದಾರೆ.
ಬ್ರಹ್ಮಲಿಂಗೇಶ್ವರ ಮತ್ತು ವೀರಭದ್ರ ಸ್ವಾಮಿಗಳು ಮುಖ್ಯ ದೇವರುಗಳು ಮತ್ತು ಇತರ ಪರಿವಾರದ ದೈವಗಳನ್ನು ಸಹ ಇಲ್ಲಿ ಪೂಜಿಸಲಾಗುತ್ತದೆ. ಜನರು ತಮ್ಮ ಭಾವನೆಗಳನ್ನು ವ್ಯಕ್ತಪಡಿಸಲು ಮತ್ತು ಬಯಕೆಯನ್ನು ಪೂರೈಸಲು ಅತ್ಯಂತ ಶಕ್ತಿಶಾಲಿ ದೇವಾಲಯಗಳಲ್ಲಿ ಒಂದಾಗಿದೆ ಎಂದು ನಂಬುತ್ತಾರೆ. ಇಲ್ಲಿನ ನಗಾರಿ ಶಬ್ದವು ಸುತ್ತಲಿನ ೪ ಕಿ.ಮೀ.ನಲ್ಲಿ ಪ್ರತಿಧ್ವನಿಸುತ್ತದೆ.ಈ ದೇವಸ್ಥಾನಕ್ಕೆ ರಾಜಗೋಪುರ, ನಗಾರಿಗೋಪುರ, ಪಡುಗೋಪುರ ಎಂಬ ೩ ಗೋಪುರಗಳಿಂದ ಪ್ರವೇಶವಿದೆ. ಸುಮಾರು ೭೨ ಅಡಿ ಉದ್ದದ ಧ್ವಜಸ್ತಂಭವನ್ನು ಇಲ್ಲಿ ಕಾಣಬಹುದು.
ಉಲ್ಲೇಖಗಳು
ವರ್ಗ:ದೇವಾಲಯಗಳು ವರ್ಗ:ಉಡುಪಿ ಜಿಲ್ಲೆಯ ಪ್ರೇಕ್ಷಣೀಯ ಸ್ಥಳಗಳು
ಕಿಲಾಡಿಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೧೯೯೪ ಕನ್ನಡಚಿತ್ರಗಳು
ಕಬ್ಬಿಣದ ಶಸ್ತ್ರ ಚಿಕಿತ್ಸಕರು
ಡಾಕ್ಟರ್ ಮಾಡುವಂತಹ ಆಪರೆಷನ್ ಗಳನ್ನು ಇಂದು ರೊಬೋಟ್ ಮಾಡಲು ಪ್ರಾರಂಭವಾಗಿವೆ.ಅದರಲ್ಲೂ ಆಪರೇಷನಂತಹ ಸೂಕ್ಷ್ಮ ವಾದ ಆಪರೇಷನ್ ಗಳನ್ನು ರೋಬೋಟ್ ಮಾಡುತ್ತಿವೆ. ೨೦೦೯ರಲ್ಲಿ ಅಮೇರಿಕಾದಲ್ಲಿ ರೊಬೋಟೊನಿಂದ ಪ್ರೊಸ್ಟೆಟ ಆಪರೇಷನ್ ಮಾಡಿಸಿಕೊಳ್ಳಲು ೭೩೦೦೦ ಜನ ನೋಂದಾವಣೆ ಮಾಡಿಸಿದ್ದಾರೆ. ರೊಬೋಟ್ ನ ಸಣ್ಣ ಕೈಗಳಿಂದ ರೋಗ ತಾಗಿದ ಅಂಗಾಂಶಗಳನ್ನು  ಬಹಳ ಸುಲಭವಾಗಿ ತಗೆಯಬಹುದು ಅದು ಕೂಡ ಕಡಿಮೆ ಅವಧಿ ಮತ್ತು ಕಡಿಮೆ ರಕ್ತ  ಸ್ರಾವದಿಂದ ಅದೇ ಆಪರೇಷನ್ ಗಳನ್ನು ಮನುಷ್ಯ ಮಾಡ ಬೇಕಾದರೆ ಹೆಚ್ಚು ಸಮಯ ಬೇಕಾಗುತ್ತದೆ ಮತ್ತು ರಕ್ತ ಸ್ರಾವವು ಹೆಚ್ಚು ಆಗುತ್ತದೆ. ಕಾರಣ ಇವನ ಕೈಗಳು ರೊಬೋಟ್ ಕೈಗಳಂತೆ ಸೂಕ್ಷ್ಮ ವಾಗಿಲ್ಲ. ಹಾಗಾಗಿ ಹೆಚ್ಚು ದೊಡ್ಡದಾಗಿ ಚರ್ಮವನ್ನು ಕೊಯ್ಯಬೇಕಾಗಿರುತ್ತದೆ ಇದರಿಂದ ಗಾಯ ದೊಡ್ಡದಾಗಿ ಅದು ಗುಣವಾಗಲು ಹೆಚ್ಚು ಸಮಯ ಬೇಕಾಗುತ್ತದೆ. ಈಎಲ್ಲಾ ಕಾರಣಗಳಿಂದ ಇಂದು ಅಮೇರಿಕದಂಥ ದೊಡ್ಡ ಮುಂದುವರೆದ ರಾಷ್ಟ್ರಗಳಲ್ಲಿ ಜನರು ರೊಬೋಟ್ ಮೂಲಕ ಆಪರೇಷನ್ ಮಾಡಿಸಿಕೊಳ್ಳಲು ಇಚ್ಚಿಸುತ್ತಾರೆ. ಆದರೆ ರೊಬೋಟ್ ಗಳ ಶಸ್ತ್ರ ಚಿಕಿತ್ಸೆಗೆ ಹಣ ಹೆಚ್ಚು ಖರ್ಚಾಗುತ್ತದೆ. ಮುಂದುವರಿದ ದೇಶಗಳಲ್ಲಿ ಇವುಗಳ ಚಿಕಿತ್ಸೆ ಹೆಚ್ಚು ಬಡರಾಷ್ಟ್ರಗಳಲ್ಲಿ ಕಡಿಮೆ.
ವರ್ಗ:ವೈದ್ಯಕೀಯ ಸಂಶೋಧನೆ
ದಿಬ್ಬ
thumb|ಗ್ರೇವ್ ಕ್ರೀಕ್ ದಿಬ್ಬ, ಮೌಂಡ್ಸ್‌ವಿಲ್
ದಿಬ್ಬವು (ದಿಣ್ಣೆ, ಕುಪ್ಪೆ) ಮಣ್ಣು, ಜಲ್ಲಿ, ಮರಳು, ಕಲ್ಲುಗಳು, ಅಥವಾ ಅವಶೇಷಗಳ ಪೇರಿಸಿದ ರಾಶಿ. ಅತ್ಯಂತ ಸಾಮಾನ್ಯವಾಗಿ, ದಿಬ್ಬಗಳು ಬೆಟ್ಟಗಳು ಮತ್ತು ಪರ್ವತಗಳಂತಹ ಮೃಣ್ಮಯ ರಚನೆಗಳು, ವಿಶೇಷವಾಗಿ ಅವು ಕೃತಕವೆಂದು ಕಾಣಿಸಿದರೆ. ದಿಬ್ಬವು ಯಾವುದೇ ಮೇಲ್ಮೈ ಮೇಲಿನ ಭೌಗೋಳಿಕವಾಗಿ ಹೆಚ್ಚಿನ ಎತ್ತರದ ಯಾವುದೇ ದುಂಡಾದ ಪ್ರದೇಶವಾಗಿರಬಹುದು. ಇತಿಹಾಸದಾದ್ಯಂತ ವಿವಿಧ ಕಾರಣಗಳಿಗಾಗಿ ಕೃತಕ ದಿಬ್ಬಗಳನ್ನು ಸೃಷ್ಟಿಸಲಾಗಿದೆ. ಈ ಕಾರಣಗಳಲ್ಲಿ ವಿಧ್ಯುಕ್ತ (ವೇದಿಕೆ ದಿಬ್ಬ), ಸಮಾಧಿ (ಗೋರಿ ದಿಬ್ಬ), ಮತ್ತು ಸ್ಮರಣಾರ್ಥ ಉದ್ದೇಶಗಳು (ಉದಾ. ಕಾಶ್ಚ್ಯೂಷ್ಕಾವ್ ದಿಬ್ಬ) ಸೇರಿವೆ. ಕಂಕಾಲಿ ಟೀಲಾ ಉತ್ತರ ಪ್ರದೇಶದ ಮಥುರಾದಲ್ಲಿ ಸ್ಥಿತವಾಗಿರುವ ಪ್ರಸಿದ್ಧ ದಿಬ್ಬವಾಗಿದೆ. ಇಲ್ಲಿ ೧೮೯೦-೯೧ರಲ್ಲಿ ಡಾ. ಫ಼್ಯೂರರ್ ಒಂದು ಜೈನ ಸ್ತೂಪವನ್ನು ಉತ್ಖನನ ಮಾಡಿದರು.
ಉಲ್ಲೇಖಗಳು
ವರ್ಗ:ಭೂರೂಪಗಳು
ವಾರಾಣಸಿ
ವಾರಣಾಸಿ, ಕಾಶಿ, ಬನಾರಸ್ ಎಂಬ ಹೆಸರಿನಿಂದ ಖ್ಯಾತವಾದ ಈ ನಗರವನ್ನು ಎಲ್ಲ ಹಿಂದೂಗಳು ಅತ್ಯಂತ ಪವಿತ್ರಸ್ಥಾನವನ್ನಾಗಿ ಪರಿಗಣಿಸುತ್ತಾರೆ. ಪ್ರಪಂಚದ ಅತ್ಯಂತ ಹಳೆಯ ಮತ್ತು ಇಂದಿಗೂ ಜನವಸತಿಯಿಂದ ಕೂಡಿದ ನಗರಗಳಲ್ಲಿ ಇದೂ ಒಂದು. ಗಂಗಾ ನದಿಯ ತಟದಲ್ಲಿರುವ ಈ ನಗರವನ್ನು ವರುಣಾ ಮತ್ತು ಅಸಿ ಎಂಬ ನದಿಗಳು ಸುತ್ತುವರೆದಿವೆ. ಈ ನಗರಕ್ಕೆ ಹಲವಾರು ಸಂತರು ಭೇಟಿನೀಡಿದ್ದಾರೆ.
ಹೆಚ್ಚಿನ ಮಾಹಿತಿ
ವರ್ಗ:ಹಿಂದೂ ಧರ್ಮದ ಪುಣ್ಯ ಕ್ಷೇತ್ರಗಳು ವರ್ಗ:ಉತ್ತರ ಪ್ರದೇಶ
ಕೇರಳ ಪ್ರವಾಸೋದ್ಯಮ
ಓಣಮ್ ಕೇರಳದಲ್ಲಿ ಪ್ರಸಿದ್ಧವಾಗಿರುವ ಹಬ್ಬವಾಗಿದೆ. ತ್ರಿಶ್ಶೂರ್ ಪೂರಮ್ ಹಾಗೂ ಚೆಟ್ಟಿಕುಳಂಗರ ಭರಣಿ ಕೇರಳದ ಮುಖ್ಯವಾದ ಹಬ್ಬಗಳಾಗಿವೆ. ತ್ರಿಶ್ಶೂರ್ ಪೂರಮ್, ತ್ರಿಶ್ಶೂರ್ ಜಿಲ್ಲೆಯ ವಡಕುನ್ನಾದ ದೇವಸ್ಥಾನದಲ್ಲಿ ಆಚರಿಸುವ ಹಬ್ಬವಾಗಿದೆ. ಶಿವರಾತ್ರಿ ಹಬ್ಬವೂ ಇಲ್ಲಿ ಪ್ರಸಿದ್ಧವಾಗಿದೆ. ಈ ಹಬ್ಬವು ಆಲುವ ದೇವಸ್ಥಾನದಲ್ಲಿ ಆಚರಿಸುತ್ತಾರೆ. ಮನ್ನಾರ್ ಕಾಡು ಪೆರುಣಾಳ್ ಕೇರಳದಲ್ಲಿ ಕ್ರೈಸ್ತ ಬಾಂಧವರು ಆಚರಿಸುವ ಪ್ರಮುಖವಾದ ಹಬ್ಬವಾಗಿದೆ. ಮುಸ್ಲಿಮ್ ಬಾಂಧವರೂ ಇಲ್ಲಿ ಅನೇಕ ಹಬ್ಬಗಳನ್ನು ಆಚರಿಸುತ್ತಾರೆ.
ವರ್ಗ:ಪ್ರವಾಸೋದ್ಯಮ
ಕುಬ್ಜತೆ
thumb|ಕುಬ್ಜತೆಯಿರುವ ಪುರುಷ
ಒಂದು ಜೀವಿಯು ವಿಪರೀತವಾಗಿ ಚಿಕ್ಕದಾಗಿರುವಾಗ ಕುಬ್ಜತೆಯು ಉಂಟಾಗುತ್ತದೆ. ಕುಬ್ಜತೆಯಿರುವ ವ್ಯಕ್ತಿಗಳನ್ನು ಕುಬ್ಜ, ಗಿಡ್ಡ, ಕುಳ್ಳ ಮುಂತಾದ ಪದಗಳಿಂದ ಸಂಬೋಧಿಸಲಾಗುತ್ತದೆ. ಮಾನವರಲ್ಲಿ, ಇದನ್ನು ಲಿಂಗವನ್ನು ಲೆಕ್ಕಿಸದೆ, ಕೆಲವೊಮ್ಮೆ ೧೪೭ ಸೆಂಟಿಮೀಟರ್‌ಗಳಿಗಿಂತ (೪ ಅಡಿ ೧೦ ಅಂಗುಲ) ಕಡಿಮೆಯಿರುವ ವಯಸ್ಕ ಎತ್ತರ ಎಂದು ವ್ಯಾಖ್ಯಾನಿಸಲಾಗುತ್ತದೆ. ಆದರೆ ಕುಬ್ಜತೆಯಿರುವ ಕೆಲವು ವ್ಯಕ್ತಿಗಳು ಸ್ವಲ್ಪ ಎತ್ತರವಿರುತ್ತಾರೆ. ಗಿಡ್ಡ ಕೈಕಾಲುಗಳು ಅಥವಾ ಗಿಡ್ಡ ಮುಂಡವು ಅಸಮ ಕುಬ್ಜತೆಯ ಲಕ್ಷಣವಾಗಿರುತ್ತದೆ. ಪ್ರಮಾಣಾನುಗತ ಕುಬ್ಜತೆಯ ಪ್ರಕರಣಗಳಲ್ಲಿ, ಕೈಕಾಲುಗಳು ಮತ್ತು ಮುಂಡ ಎರಡೂ ಅಸಾಮಾನ್ಯವಾಗಿ ಚಿಕ್ಕದಾಗಿರುತ್ತವೆ. ಸಾಧಾರಣ ಬುದ್ಧಿಶಕ್ತಿ ಮತ್ತು ಜೀವಿತಾವಧಿಯು ಸಾಮಾನ್ಯವಾಗಿರುತ್ತವೆ. ಚಿಕಿತ್ಸೆಯು ಆಧಾರವಾಗಿರುವ ಕಾರಣವನ್ನು ಅವಲಂಬಿಸಿರುತ್ತದೆ. ಮೂಳೆ ಬೆಳವಣಿಗೆ ಅಸ್ವಸ್ಥತೆಗಳಿರುವವರಿಗೆ ಕೆಲವೊಮ್ಮೆ ಶಸ್ತ್ರಚಿಕಿತ್ಸೆ ಅಥವಾ ಭೌತಿಕ ಚಿಕಿತ್ಸೆಯಿಂದ ಇಲಾಜು ಮಾಡಬಹುದು.
ಉಲ್ಲೇಖಗಳು
ವರ್ಗ:ಬೆಳವಣಿಗೆ ಅಸ್ವಸ್ಥತೆಗಳು
ನಾಡನಹಳ್ಳಿ
ಸ್ಥಳ
ನಾಡನಹಳ್ಳಿ ಮೈಸೂರು ನಗರದ ಪೂರ್ವ ಭಾಗದಲ್ಲಿ ತಿ.ನರಸೀಪುರ ರಸ್ತೆಯಲ್ಲಿದೆ. ಇದು ಮೈಸೂರು ನಗರ ಕೇಂದ್ರದಿಂದ ಹತ್ತು ಕಿಲೋಮೀಟರ್ ದೂರದಲ್ಲಿದೆ.
ಜನಸಂಖ್ಯಾಶಾಸ್ತ್ರ
2011 ರ ಇತ್ತೀಚಿನ ಜನಗಣತಿಯ ಪ್ರಕಾರ ನಂದನಹಳ್ಳಿ 652 ಕುಟುಂಬಗಳನ್ನು ಹೊಂದಿದೆ ಮತ್ತು ಒಟ್ಟು 2,808 ಜನಸಂಖ್ಯೆಯನ್ನು ಹೊಂದಿದೆ. ಸಾಕ್ಷರತೆ ಪ್ರಮಾಣ 72%. ಗ್ರಾಮದ ಮುಖ್ಯಸ್ಥನನ್ನು ಸರಪಂಚ ಎಂದು ಕರೆಯಲಾಗುತ್ತದೆ.
ದ್ಯುತಿಸಂಶ್ಲೇಷಣೆ
ಸರಳವಾದ ರಸಾಯನಶಾಸ್ತ್ರದ ಸಮೀಕರಣದಲ್ಲಿ ದ್ಯುತಿಸಂಶ್ಲೇಷಣೆಯನ್ನು ಈ ರೀತಿ ವ್ಯಕ್ತ ಪಡಿಸಬಹುದು:
ಬಾಹ್ಯ ಸಂಪರ್ಕಗಳು
ವರ್ಗ:ಸಸ್ಯಶಾಸ್ತ್ರ ವರ್ಗ:ಜೀವರಸಾಯನಶಾಸ್ತ್ರ
ಓಯಸಿಸ್
ಮರುಭೂಮಿಯಲ್ಲಿ ಕಂಡುಬರುವ ನೀರಿನ ಬುಗ್ಗೆಗೆ ಓಯಾಸಿಸ್ ಎಂದು ಕರೆಯುತ್ತಾರೆ. ಅತಿಉಷ್ಣ ಪ್ರದೇಶಗಳಾದ ಥಾರ್ ಮರುಭೂಮಿ ಮತ್ತು ಸಹಾರ ಮರುಭೂಮಿಯಂತಹ ಮರಳುಗಾಡಿನಲ್ಲಿ ಓಯಸಿಸಗಳು ಅಲ್ಲಿನ ನಿವಾಸಿಗಳಿಗೆ ಮತ್ತು ಪ್ರಾಣಿಗಳಿಗೆ ಜೀವಜಲವಿದ್ದಂತೆ. ಆದರೆ ಮರಳುಗಾಡಿನ ಪ್ರದೇಶಗಳಲ್ಲಿ ಅಲ್ಲಿನ ತೀಕ್ಷ್ಣ ಬಿಸಿಲು ಮರಳಿನ ಮೇಲೆ ಪ್ರತಿಫಲಿಸಿ ದೂರದಲ್ಲೆಲ್ಲೋ ನೀರಿನ ಚಿಲುಮೆಯಿದ್ದಂತೆ ಭ್ರಮೆಯುಂಟು ಮಾಡುತ್ತದೆ. ಇದೇ ಕಾರಣಕ್ಕೆ ಈ ಭ್ರಮಾಸ್ವರೂಪಕ್ಕೆ ಮಾಯಾಜಲ ಅಥವಾ ಬಿಸಿಲ್ಗುದುರೆ ಅಂತಲೂ ಹೆಸರಿದೆ. ಸಾಹಿತ್ಯದ ಅನೇಕ ಪ್ರಕಾರಗಳಲ್ಲಿ ಮಾಯಾಜಲದ ಬಗ್ಗೆ ರೂಪಕಗಳನ್ನು ಅಲ್ಲಲ್ಲಿ ನೋಡಬಹುದಾಗಿದೆ.
ಓಯಸಿಸ್ ಇತರ ಪ್ರದೇಶಗಳಿಂದ ಬರುವ ಮರುಭೂಮಿ ಪ್ರವಾಸಿಗರಿಗೆ ಸ್ವಾಗತಾರ್ಹ ದೃಶ್ಯವಾಗಿದೆ. "ಓಯಸಿಸ್" ಪದವು ಈಜಿಪ್ಟ್ನ ಪದದಿಂದ ಬಂದಿದೆ. ಓಯಸಿಸ್ ಅನ್ನು ಅತ್ಯುನ್ನತ ಮರಳಿನ ದಿಬ್ಬಗಳು ಹೊಂದಿಲ್ಲ ಮರುಭೂಮಿಗಳು ಕನಿಷ್ಠ ಗುರುತಿಸಲು ಸುಲಭವು. ಓಯಸಿಸ್ ಇಂತಹ ಖರ್ಜೂರ ಮರಗಳು ಮೈಲುಗಟ್ಟಲೇ ಬೆಳೆಯಲು ಅಲ್ಲಿ ಮಾತ್ರ ಸಾಧ್ಯ ಸ್ಥಳವಾಗಿರುತ್ತದೆ. ಇದು ಮರಗಳು ಓಯಸಿಸ್ನಲ್ಲಿ ಬೆಳೆಯಲು ಒಂದು ಅದ್ಭುತ ತೋರುತ್ತದೆ. ವಿಜ್ಞಾನಿಗಳು ಇದರ ಕಾರಣ ವಲಸೆ ಪಕ್ಷಿಗಳಿಗೆ ಸಂಭವಿಸುತ್ತದೆ ಎಂದು ನಂಬಿದ್ದಾರೆ. ಅವರು ನುಂಗಿದ ಯಾವುದೇ ಬೀಜಗಳು ನೀರಿನ ಕುಳಿಯ ಸುತ್ತ ತೇವ ಮರಳಿನಲ್ಲಿ ಸಂಗ್ರಹಿಸಿದಾಗ ಆಗುತ್ತದೆ. ಇಂತಹ ಆಫ್ರಿಕಾದ ಸಹರಾ ಅಥವಾ ಮಧ್ಯ ಏಷ್ಯಾದ ಒಣ ಪ್ರದೇಶಗಳಿಗೆ ಮರುಭೂಮಿಯ ಪ್ರದೇಶಗಳಲ್ಲಿ ಆಹಾರ ಮತ್ತು ನೀರಿಗಾಗಿ ಓಯಸಿಸ್ ಮೇಲೆ ಅವಲಂಬಿತವಾಗಿದೆ. ಓಯಸಿಸ್ಗಳಿಲ್ಲ ಸ್ಥಳ ಮರುಭೂಮಿ ಪ್ರದೇಶದಲ್ಲಿ ವ್ಯಾಪಾರ ಮತ್ತು ಸಾರಿಗೆ ಮಾರ್ಗಗಳಿಂದ ಪ್ರಮುಖವಾಗಿದೆ. ಅಲ್ ಹಸ ಓಯಸಿಸ್ ಪ್ರಾಚೀನ ಕಾಲದಿಂದಲೂ ಜನವಸತಿಯನ್ನು ಹೊಂದೆ. ವಿಶಾಲವಾದ ಶುಷ್ಕ ಅಲ್ ಹಸ ಏಕೈಕ ನೀರಿನ ಮೂಲ ಎಂದು ವಿಶ್ವದ ದೊಡ್ಡ ಓಯಸಿಸ್ ಒಂದಾಗಿದೆ. ೧೦,೦೦೦ ಹೆಕ್ಟೇರ್ ಮೀರಿದೆ ಮತ್ತು ಸುಮಾರು ೩ ದಶಲಕ್ಷ ತಾಳೆ ಮರದ ಒಳಗೊಂಡಿರುವ ಒಂದು ಕೃಷಿ ಪ್ರದೇಶ. ಜನಸಂಖ್ಯೆ ೬೦೦,೦೦೦ ಜನರು,ಎಂದು ಅಂದಾಜಿಸಲಾಗಿದೆ. ಓಯಸಿಸ್ ಭೂಗತ ನದಿಗಳ ಮೂಲಕ ರೂಪುಗೊಳ್ಳುತ್ತವೆ. ನೀರಿನ ನೈಸರ್ಗಿಕವಾಗಿ ಒತ್ತಡ ಅಥವಾ ಮಾನವ ನಿರ್ಮಿಸಿದ ಕೊಳಗಳಿಂದ ಮೇಲ್ಮೈ ತಲುಪುತ್ತದೆ. ಏಪ್ರಿಕಾಟ್, ಅಂಜೂರದ ಹಣ್ಣುಗಳು, ಆಲಿವ್ಗಳು, ಪೀಚ್ ಮರ ಮತ್ತು ಖರ್ಜೂರದ ಮರಗಳನ್ನು ಹೊರತು, ಬಾರ್ಲಿ, ರಾಗಿ ಮತ್ತು ಗೋಧಿ ಧಾನ್ಯಗಳು ಸಹ ಓಯಸಿಸ್ನಲ್ಲಿ ಬೆಳೆಯಲಾಗುತ್ತದೆ.
ಪ್ರಸಿದ್ಧವಾದ ಕೆಲವು ಓಯಸಿಸ್ಗಳ ಹೆಸರುಗಳು
ಓಯಸಿಸ್ ಇದು ಏಕೈಕ ನೀರಿನ ಮೂಲವಾಗಿ ಮರುಭೂಮಿಯಲ್ಲಿ ವಾಸಿಸುವ ಜನರಿಗೆ ಉಳಿವಿಗಾಗಿ ಬಹಳ ಮುಖ್ಯ. ಹೀಗಾಗಿ ನೀರಿನ ಮೂಲ ಎಚ್ಚರಿಕೆಯಿಂದ ಬಳಸುವ ಅಗತ್ಯವಿದೆ.
ಉಲ್ಲೇಖಗಳು
ವರ್ಗ:ಭೂಗೋಳ
ಯಮ ಕಿಂಕರ
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೧೯೯೫ ಕನ್ನಡಚಿತ್ರಗಳು
ಶ್ರೀ ಇಂದ್ರಾಣಿ ಪಂಚದುರ್ಗಾ ಪರಮೇಶ್ವರಿ ದೇವಸ್ಥಾನ
ಶ್ರೀ ಇಂದ್ರಾಣಿ ಪಂಚದುರ್ಗಾ ಪರಮೇಶ್ವರಿ ದೇವಸ್ಥಾನ 300px|thumb|right|ಶ್ರೀ ಇಂದ್ರಾಣಿ ಪಂಚದುರ್ಗಾ ಪರಮೇಶ್ವರಿ ದೇವಸ್ಥಾನ ಉಡುಪಿಯ ನವಶಕ್ತಿಪೀಠಗಳಲ್ಲೊಂದಾದ ಇಂದ್ರಾಣಿ ಪಂಚದುರ್ಗಾ ಪರಮೇಶ್ವರಿ ಶಕ್ತಿಪೀಠ. ಉಡುಪಿ ಕುರಿತು ಕರ್ನಾಟಕದ ಕರಾವಳಿ ತೀರದಲ್ಲಿ ನೆಲೆಸಿರುವ ಒಂದು ಪ್ರಖ್ಯಾತ ಪ್ರವಾಸಿ ತಾಣ ಉಡುಪಿ. ಉಡುಪಿಯು ಕೇವಲ ಕಡಲ ತೀರಗಳಿಂದಾಗಿ ಮಾತ್ರವಲ್ಲದೆ ಧಾರ್ಮಿಕವಾಗಿಯೂ ಪ್ರಸಿದ್ಧಿ ಪಡೆದ ಕರ್ನಾಟಕದ ಪ್ರಮುಖ ಕ್ಷೇತ್ರಗಳಲ್ಲೊಂದು. ಉಡುಪಿಯು ಮೂಲತಃ ಶ್ರೀಕೃಷ್ಣ ಮಠದಿಂದಾಗೆ ದೇಶದಲ್ಲೆ ಸಾಕಷ್ಟು ಪ್ರಸಿದ್ಧಿಗಳಿಸಿದ ಧಾರ್ಮಿಕ ಕೇಂದ್ರವಾಗಿದೆ.ಉಡುಪಿಯಲ್ಲಿ ಸಾಕಷ್ಟು ಇತರೆ ದೇವಾಲಯಗಳಿದ್ದು ಎಲ್ಲವೂ ವಿಶೇಷ ಹಾಗೂ ಮಹತ್ವವುಳ್ಳ ದೇವಾಲಯಗಳೆ ಆಗಿವೆ. ಅಂತೆಯೆ ಕರ್ನಾಟಕದಲ್ಲಿ ಉಡುಪಿಯನ್ನು ದೇವಾಲಯಗಳ ಪಟ್ಟಣ ಎಂದೆ ಕರೆಯುತ್ತಾರೆ. ಅಲ್ಲದೆ ಉಡುಪಿಯು ತನ್ನದೆ ಆದ ಕೆಲವು ವಿಶೇಷ ಶಕ್ತಿಪೀಠಗಳಿಂದಾಗಿ ಪ್ರವಾಸಿಗರ ಗಮನಸೆಳೆಯುತ್ತದೆ. ಅವುಗಳಲ್ಲೊಂದಾಗಿದೆ ಇಂದ್ರಾಣಿ ಶಕ್ತಿಪೀಠ.
ನಿರ್ಮಾಣ
ಶ್ರೀ ಇಂದ್ರಾಣಿ ಪಂಚದುರ್ಗಾ ಪರಮೇಶ್ವರಿ ದೇವಸ್ಥಾನವು ೧೧ ನೇ ಶತಮಾನದ ದೇವಾಲಯವಾಗಿದ್ದು, ಇದು ದುರ್ಗಾ ದೇವಿಗೆ ಸಮರ್ಪಿತವಾಗಿದೆ. ಈ ದೇವಾಲಯವನ್ನು ೧೯೯೩ ರಲ್ಲಿ ಪುನಃ ನಿರ್ಮಾಣ ಮಾಡಲಾಗಿದೆ. ನೇಪಾಳದ ಪ್ರಖ್ಯಾತ ಪಶುಪತಿನಾಥ ದೇವಾಲಯ ಮಾಜಿ ಮುಖ್ಯ ಅರ್ಚಕರಾದ ರಾವಲ್ ಪದ್ಮನಾಭ ಶಾಸ್ತ್ರಿಯವರ ಮಾರ್ಗದರ್ಶನದಲ್ಲಿ ಈ ದೇವಾಲಯದ ನವೀನ ಮಾದರಿಯನ್ನು ನಿರ್ಮಿಸಲಾಗಿದೆ.
ಇತಿಹಾಸ
ಇಂದ್ರಾಣಿ ಪಂಚದುರ್ಗಾ ಪರಮೇಶ್ವರಿ ದೇವಾಲಯ ಉಡುಪಿ ನಗರ ಕೇಂದ್ರದಿಂದ ಪೂರ್ವಕ್ಕೆ ಎರಡು ಕಿ.ಮೀ ಸಾಗಿದರೆ ಕುಂಜಿಬೆಟ್ಟು ಎಂಬ ಸ್ಥಳವು ದೊರೆಯುತ್ತದೆ. ವೇದಾಚಲ ಅಂದರೆ ಇಂದಿನ ಮಣಿಪಾಲದ ಪಶ್ಚಿಮಕ್ಕೆ ಈ ಪ್ರದೇಶವಿದೆ. ಸಾಕಷ್ಟು ಐತಿಹಾಸಿಕ ಶ್ರೀಮಂತಿಕೆಯನ್ನು ಪಡೆದ ಸ್ಥಳ ಇದಾಗಿದ್ದು ಇಲ್ಲಿರುವ ಶಕ್ತಿ ದೇವಿಯ ದೇವಾಲಯವನ್ನೆ ಇಂದ್ರಾಣಿ ಶಕ್ತಿಪೀಠ ಎಂದು ಕರೆಯುತ್ತಾರೆ. ಶ್ರೀ ಇಂದ್ರಾಣಿ ಪಂಚದುರ್ಗಾ ಪರಮೇಶ್ವರಿ ದೇವಾಲಯ ಎಂದು ಕರೆಯಲಾಗುವ ಈ ದೇವಾಲಯವು ಸಾಕಷ್ಟು ಪುರಾತನವಾದ ದೇವಾಲಯಲವೆ ಆಗಿದೆ. ಸುಮಾರು ಹನ್ನೊಂದನೇಯ ಶತಮಾನದಲ್ಲಿ ನಿರ್ಮಾಣಗೊಂಡ ದೇವಾಲಯ ಇದಾಗಿದೆ ಎಂದು ಹೇಳಲಾಗುತ್ತದೆ. ಆದರೆ ಪ್ರಸ್ತುತ ದೇವಾಲಯವು ನವೀಕರಣಗೊಂಡ ರಚನೆಯಾಗಿದೆ. ಇಂದ್ರಾಣಿಯನ್ನು ವೇದ-ಪುರಾಣಗಳಲ್ಲಿ ಅವಲೋಕಿಸಿದಾಗ ಇವಳೊಬ್ಬ ಸಪ್ತ ಮಾತೃಕೆಯರಲ್ಲೊಬ್ಬಳಾದ ದೇವಿಯಾಗಿ ಕಂಡುಬರುತ್ತಾಳೆ. ತದನಂತರ ಮುಂದಿನ ಗ್ರಂಥಾದಿಗಳಲ್ಲಿ ಇಂದ್ರಾಣಿಯನ್ನು ಶಕ್ತಿಯ ದ್ಯೋತಕವಾಗಿ ವಿವರಿಸಲಾಗಿದೆ. ಪ್ರಬುದ್ಧ ಶಕ್ತಿ ಮಾತೆಯಾಗಿಯೂ ಕೆಲವು ಕಡೆ ದುರ್ಗಾ ದೇವಿಯ ಅವತಾರವಾಗಿಯೂ ಇಂದ್ರಾಣಿಯನ್ನು ವರ್ಣಿಸಲಾಗಿದೆ.
ಪೌರಾಣಿಕ ಹಿನ್ನೆಲೆ
ಅನಾರೋಗ್ಯದಿಂದಿದ್ದ ಚ್ಯವನ ಮಹರ್ಷಿಗಳು ತಮ್ಮ ರೋಗ ನಿವಾರಣೆಗಾಗಿ ತಪೋನಿರತರಾಗಿದ್ದಾಗ ಶ್ರೀಮನ್ನಾರಾಯಣನು ಪ್ರತ್ಯಕ್ಷನಾಗಿ ಚ್ಯವನ ಮಹರ್ಷಿಗಳನ್ನು ರೋಗಮುಕ್ತರನ್ನಾಗಿ ಅನುಗ್ರಹಿಸಿದ ಈ ಪವಿತ್ರ ಕ್ಷೇತ್ರವೇ ವೇದಾದ್ರಿ (ವೇದಾಚಲ) ಎಂಬ ಐತಿಹ್ಯವಿದೆ. ತನ್ನ ಪತಿ ಇಂದ್ರನು ಊರ್ವಶಿಯಲ್ಲಿಅನುರಕ್ತನಾಗಿರುತ್ತಾನೆಂದು ಕುಪಿತಳಾದ ಶಚೀದೇವಿ ಎಲ್ಲೆಲ್ಲೋ ಸುತ್ತುತ್ತಿದ್ದಾಗ ನಾರದ ಮಹರ್ಷಿಯು ಆಕೆಯನ್ನು ಸಾಂತ್ವನಗೊಳಿಸಿ ಚ್ಯವನ ಮಹರ್ಷಿಗಳಿದ್ದ ಈ ಕ್ಷೇತ್ರಕ್ಕೆ ಕರೆತಂದರು. ಶ್ರೀದೇವಿಯ ವರದಿಂದ ಆಕೆ ಪತಿ ಇಂದ್ರನೊಡನೆ ಸಮಾಗಮವನ್ನು ಹೊಂದಿದಳೆಂದು ಸ್ಕಂದ ಪುರಾಣ ಹೇಳುತ್ತದೆ. ಬಳಿಕ ಈ ಕ್ಷೇತ್ರವು ಶಚಿಯ ಹೆಸರಿನಿಂದ ಇಂದ್ರಾಣಿಯಾಗಿ ಪ್ರಸಿದ್ಧಿ ಪಡೆಯಿತು. ಇಂದ್ರಾಣಿ ತೀರ್ಥದಲ್ಲಿ ತೀರ್ಥ ಸ್ನಾನ, ದೇವಿ ದರ್ಶನ ಪಡೆದಲ್ಲಿ ವಿವಾಹಾಸಕ್ತ ವಧು ಶೀಘ್ರವೇ ಯೋಗ್ಯ ವರನನ್ನು ಪಡೆದು ಸುಖೀ ದಾಂಪತ್ಯ ಜೀವನ ನಡೆಸುತ್ತಾಳೆ.
ದೇಗುಲದ ಪೂಜೆ, ಪುನಸ್ಕಾರಗಳು
೧೯೯೨ ರಲ್ಲಿಜೀರ್ಣೋದ್ಧಾರ ಗೊಂಡಿರುವ ಈ ಕ್ಷೇತ್ರದಲ್ಲಿಬೆಳಗ್ಗೆ ೬ ಗಂಟೆಗೆ ಬಾಗಿಲು ತೆರೆಯಲಾಗುತ್ತದೆ. ಬೆಳಗ್ಗೆ ೭ ಗಂಟೆಗೆ ನೈರ್ಮಾಲ್ಯ ವಿಸರ್ಜನಾ ಪೂಜೆ, ೧೧.೩೦ ಕ್ಕೆ ಅಲಂಕಾರ ಸಹಿತ ಮಹಾಪೂಜೆ, ಸಂಜೆ ೭ ಗಂಟೆಗೆ ರಾತ್ರಿ ಪೂಜೆ. ಮಂಗಳವಾರ ಮತ್ತು ಶುಕ್ರವಾರ ವಿಶೇಷ ಪೂಜೆ ದೇವರಿಗೆ ನಡೆಯುತ್ತದೆ.
ಮಂಗಳವಾರ ಪಾರ್ವತಿ ಸ್ವಯಂವರ
ಕೌಟುಂಬಿಕ ಕಲಹ, ದಾಂಪತ್ಯದಲ್ಲಿ ಮುನಿಸು ಕಾಣಿಸಿಕೊಳ್ಳುವ ದಂಪತಿಗಳು ಈ ಕ್ಷೇತ್ರಕ್ಕೆ ತೆರಳಿ ದೇವರಿಗೆ ಪೂಜೆ ಸಲ್ಲಿಸಿದರೆ ಸಮಸ್ಯೆ ಇತ್ಯರ್ಥಗೊಂಡಿರುವ ಸಾಕಷ್ಟು ಉದಾಹರಣೆಗಳಿವೆ. ಕಂಕಣ ಭಾಗ್ಯ ಒದಗಿ ಬಾರದೇ ಇರುವ ಹೆಣ್ಣುಮಕ್ಕಳು ದೇವಾಲಯದಲ್ಲಿಪಾರ್ವತಿ ಸ್ವಯಂವರ ಪೂಜೆ ಸಲ್ಲಿಸಿದರೆ ಮದುವೆ ಭಾಗ್ಯ ಕರುಣಿಸಿದೆ.
ತಲುಪುವ ಬಗೆ
ಉಡುಪಿಯು ಒಂದು ಪ್ರಮುಖ ಪ್ರವಾಸಿ ಕೆಂದ್ರವಾಗಿರುವುದರಿಂದ ಕರ್ನಾಟಕದ ಪ್ರಮುಖ ನಗರಗಳಿಂದ ಸುಲಭವಾಗಿ ತಲುಪಬಹುದು. ಬೆಂಗಳೂರು, ಮಂಗಳೂರು ಮುಂತಾದ ನಗರಗಳಿಂದ ಖಾಸಗಿ ಹಾಗೂ ಸರ್ಕಾರಿ ಬಸ್ಸುಗಳೆರಡೂ ಉಡುಪಿಗೆ ತೆರಳಲು ದೊರೆಯುತ್ತವೆ. ಉಡುಪಿಯ ಬಸುನಿಲ್ದಾಣದಿಂದ ಈ ದೇವಿಯ ದೇವಾಲಯಕ್ಕೆ ತೆರಳಲು ರಿಕ್ಷಾಗಳು ಸುಲಭವಾಗಿ ದೊರೆಯುತ್ತವೆ.
ಉಲ್ಲೇಖ
Read more at: https://kannada.nativeplanet.com/travel-guide/sri-indrani-panchadurga-parameshwari-temple-udupi-001062.html?story=1 https://kannada.nativeplanet.com/travel-guide/sri-indrani-panchadurga-parameshwari-temple-udupi-001062.html?story=1 https://vijaykarnataka.com/bodhi-vruksha/festivals/indrani-sri-panchadurga-parameshwari-goddess-worship-keshatra/articleshow/70897006.cms
ವರ್ಗ:ಉಡುಪಿ ಜಿಲ್ಲೆಯ ಪ್ರೇಕ್ಷಣೀಯ ಸ್ಥಳಗಳು ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ ವರ್ಗ:ಉಡುಪಿ
ಅಮೆರಿಕನ್‌ ಎಕ್ಸ್‌ಪ್ರೆಸ್‌
ಅಮೆರಿಕನ್ ಎಕ್ಸ್ ಪ್ರೆಸ್ ಕಂಪನಿ  (nyse: AXP), ಯನ್ನು ಕೆಲವು ಬಾರಿ "AmEx(ಅಮೆಕ್ಸ್ ) " ಅಥವಾ"ಅಮೆಕ್ಸ್  ", ಎಂದೂ ಕರೆಯಲಾಗುತ್ತದೆ.ಇದು ವೈವಿಧ್ಯತೆ ಹೊಂದಿದ ಜಾಗತಿಕ ಹಣಕಾಸಿನ ಸೇವೆಗಳ ಕಂಪನಿ ಆಗಿದೆ.ಇದರ ಮುಖ್ಯ ಕಚೇರಿಯು ನ್ಯುಯಾರ್ಕ್ ಸಿಟಿ ಯಲ್ಲಿದೆ. ಇದು ಸುಮಾರು 1850 ರಲ್ಲಿ ಸ್ಥಾಪನೆಗೊಂಡು,ಡೊ ಜೊನ್ಸ್ ಇಂಡಸ್ಟ್ರಿಯಲ್ ಎವರೇಜ್ ನ 30 ವಿಭಜಿತ ಭಾಗಗಳಲ್ಲಿ ಒಂದು ಪ್ರಮುಖವಾಗಿದೆ. ಈ ಕಂಪನಿ ಕೊಡಮಾಡುವ ಕ್ರೆಡಿಟ್ ಕಾರ್ಡ್ ,ಚಾರ್ಜ್ ಕಾರ್ಡ್ ಮತ್ತು (ಪ್ರವಾಸಿಗರ ಸವಲತ್ತಿನ ಚೆಕ್ )ಟ್ರಾವಲರ್ ಚೆಕ್ ವ್ಯವಹಾರಗಳಿಗೆ ಹೆಸರುವಾಸಿಯಾಗಿದೆ. US ನಲ್ಲಿನ ಒಟ್ಟು ಕ್ರೆಡಿಟ್ ಕಾರ್ಡ್ ವಹಿವಾಟಿನ 24% ರಷ್ಟು ಡಾಲರ್ ಮೊತ್ತದಲ್ಲಿ ಅಮೆಕ್ಸ್ ತನ್ನ ವ್ಯವಹಾರದಲ್ಲಿ ಅಳವಡಿಸಿಕೊಳ್ಳಲು ಸಾಧ್ಯವಾಗಿದೆ.ಕ್ರೆಡಿಟ್ ವಹಿವಾಟಿನಲ್ಲಿ ಅಮೆರಿಕಾದಲ್ಲಿಯೇ ಅತಿ ಹೆಚ್ಚು ನೀಡಿಕೆ ಮಾಡುವಲ್ಲಿ ಅಮೆಕ್ಸ್ ಯಶಸ್ವಿಯಾಗಿದೆ. ಅದರ ಬಿಸಿನೆಸ್ ವೀಕ್ ಮತ್ತು ಇಂಟರ್ ಬ್ಯಾಂಡ್ ಅಮೆರಿಕನ್ ಎಕ್ಸ್ ಪ್ರೆಸ್ ನ್ನು ಜಗತ್ತಿನಲ್ಲಿಯೇ 22 ನೆಯ ಶ್ರೇಯಾಂಕದಲ್ಲಿ ತಂದು ನಿಲ್ಲಿಸಿವೆ.ಬಹು ಮೌಲ್ಯದ ಈ ಬ್ರಾಂಡ್ ಒಟ್ಟು US$14.97 ಬಿಲಿಯನ್ ಆಗಿದೆ. ಫಾರ್ಚೂನ್  ಕೂಡಾ ಅಮೆಕ್ಸ್ ನ್ನು ಜಗತ್ತಿನ 30 ಜನಪ್ರಿಯ ಕಂಪನಿಗಳಲ್ಲಿ ಒಂದು ಪರಿಗಣಿಸಿದೆ. ಈ ಕಂಪನಿಯು ತನ್ನ ಗುರುತಿನ ಚಿನ್ಹೆಯನ್ನಾಗಿ ರೊಮನ್ ನೊಬ್ಬ ಸೆಣಸುತ್ತಿರುವ ಅದೃಷ್ಟದ ಚಿನ್ಹೆಯನ್ನು 1958 ರಲ್ಲಿ ಅಳವಡಿಸಿಕೊಂಡಿತು.ಇದು ಕಂಪನಿಯ ಟ್ರಾವಲರ್ಸ್ ಚೆಕ್ಸ್ ಮತ್ತು ಕ್ರೆಡಿಟ್ ಕಾರ್ಡ್ಸ್ ಗಳಲ್ಲಿ ಕಾಣಿಸಲಾಗಿದೆ.
ದೇಶಾದ್ಯಂತದ ವಿಸ್ತರಣೆ
ಅಮೆರಿಕನ್ ಎಕ್ಸ್ ಪ್ರೆಸ್ ಕ6ಪನಿಯು ತನ್ನ ಕಾರ್ಯಚಟುವಟಿಕೆಗಳನ್ನು ವಿಸ್ತರಿಸಲು ಇನ್ನಿತರ ಎಕ್ಸ್ ಪ್ರೆಸ್ ಕಂಪನಿಗಳೊಂದಿಗೆ ಕೈ ಜೋಡಿಸಿತು.(ವೆಲ್ಸ್ ಫಾರ್ಗೊ ಒಳಗೊಂಡಂತೆ-ಅಮೆರಿಕನ್ ಎಕ್ಸ್ ಪ್ರೆಸ್ ಹುಟ್ಟಿಗೆ ಕಾರಣವಾಗಿದ್ದ ಮೊದಲಿನ ಎರಡು ಕಂಪನಿಗಳು)ಅಂದರೆ ರೇಲ್ ರೋಡ್ಸ್ ,ಮತ್ತು ಸ್ಟೀಮ್ ಶಿಪ್ ಕಂಪನಿಗಳು ಇದರಲ್ಲಿ ಸೇರಿವೆ.
ಹಣಕಾಸು ಸೇವೆಗಳು
ಅಮೆರಿಕನ್ ಎಕ್ಸ್ ಪ್ರೆಸ್ 1882 ರಲ್ಲಿ ಹಣಕಾಸಿನ ಸೇವೆಗಳ ವಿಸ್ತರಿಸಲು ಮನಿ ಆರ್ಡರ್ ವಹಿವಾಟನ್ನು ಆರಂಭಿಸಿತು.ಇದು ಯುನೈಟೆಡ್ ಸ್ಟೇಟ್ಸ್ ಅಂಚೆ ಕಚೇರಿಗೆ ಸವಾಲೆನ್ನುವಂತೆ ಅದು ಈ ಸೇವೆಗೆ ಚಾಲನೆ ನೀಡಿತು. ಸುಮಾರು 1888 ಮತ್ತು 1890 ರ ಸುಮಾರಿಗೆ ಯುರೊಪ್ ಗೆ ಪ್ರವಾಸ ತೆರಳಿದ ಜೆ.ಸಿ.ಫಾರ್ಗೊ ತುಂಬಾ ಖಿನ್ನರಾಗಿ ಮತ್ತು ಕೋಪಗೊಂಡು ಮರಳಿದರು. ಆತ ಅಮೆರಿಕನ್ ಎಕ್ಸ್ ಪ್ರೆಸ್ ಕಂಪನಿಯ ಅಧ್ಯಕ್ಷನಾಗಿದ್ದರೂ ಅಲ್ಲದೇ ಸಾಲದ ಕರಾರು ಪತ್ರವನ್ನು ಸಲ್ಲಿಸಿದರೂ ಅವರಿಗೆ ಎಲ್ಲೂ ಹಣಕಾಸು ದೊರೆಯಲಿಲ್ಲ.ಕೆಲವು ಪ್ರಮುಖ ನಗರಗಳ ಹೊರತುಪಡಿಸಿದರೆ ಅವರಿಗೆ ಯಾರೂ ಕೇಳಲಿಲ್ಲ ಎಂಬುದು ಅವರ ನೋವಾಗಿತ್ತು. ನಂತರ ಫಾರ್ಗೊ ಮಾರ್ಸೆಲಸ್ ಫ್ಲೆಮಿಂಗ್ ಬೆರಿ ಹತ್ತಿರ ಹೋಗಿ ಈ ಸಾಂಪ್ರದಾಯಿಕ ಸಾಲದ ಕರಾರು ಪತ್ರಕ್ಕಿಂತ ಬೇರೆ ಏನಾದರೂ ಪರಿಹಾರ ದೊರಕಿಸುವಂತೆ ಅವರು ಕೇಳಿದರು ಹೀಗೆ ಬೆರಿ ಅಮೆರಿಕನ್ ಎಕ್ಸ್ ಪ್ರೆಸ್ ಟ್ರಾವಲರ್ಸ್ ಚೆಕ್ ನ್ನು ಪರಿಚಯಿಸಿದ,ಇದು 1891 ರಲ್ಲಿ $10, $20, $50, and $100. ಮುಖಬೆಲೆಯ ಚೆಕ್ ಆಗಿ ಹೊರಬಂತು. ಈ ಪ್ರವಾಸಿಗರ ಚೆಕ್ ಅಮೆರಿಕನ್ ಎಕ್ಸ್ ಪ್ರೆಸ್ ನ್ನು ನಿಜವಾಗಿಯೂ ಒಂದು ಅಂತಾರಾಷ್ಟ್ರೀಯ ಕಂಪನಿಯನ್ನಾಗಿಸಿದವು. ಆಗ 1914 ರಲ್ಲಿ ವಿಶ್ವ ಯುದ್ದ I,ಪ್ರಾರಂಭದ ಸಂದರ್ಭದಲ್ಲಿ ಅಮೆರಿಕನ್ ಎಕ್ಸ್ ಪ್ರೆಸ್ ಕಚೇರಿಗಳು ಯುರೊಪ್ ನಲ್ಲಿ ಸಾಲದ ಕರಾರು ಪತ್ರಗಳನ್ನು ಮಾನ್ಯ ಮಾಡಲು ಆರಂಭಿಸಿದವು.(ಹಲವಾರು ಬ್ಯಾಂಕುಗಳು ನೀಡಿದ್ದನ್ನು)ಯುರೊಪಿನಲ್ಲಿದ್ದ ಅಮೆರಿಕನ್ ರಿಗೆ ಸಹಾಯವಾಗಲು ಇನ್ನುಳಿದ ಹಣಕಾಸಿನ ಸಂಸ್ಥೆಗಳು ಇದನ್ನು ನಿರಾಕರಿಸಿದರೂ ಅಮೆರಿಕನ್ ಎಕ್ಸ್ ಪ್ರೆಸ್ ಇವುಗಳಿಗೆ ಚಾಲನೆ ನೀಡಿತು.
ರೇಲ್ ರೋಡ್ ಎಕ್ಸ್ ಪ್ರೆಸ್ ವಹಿವಾಟಿನಲ್ಲಿ ನಷ್ಟ
ನಂತರ ಅಮೆರಿಕನ್ ಎಕ್ಸ್ ಪ್ರೆಸ್ ಏಕಸ್ವಾಮ್ಯತೆ ಸಾಧಿಸಿದಾಗ ಅಧ್ಯಕ್ಷ ಥೆದೊರೆ ರೂಸ್ ವೆಲ್ಟ್ ಅಂತರರಾಜ್ಯ ವಾಣಿಜ್ಯ ಆಯೋಗ ಸ್ಥಾಪಿಸಿ ತನ್ನ ಅಧಿಕಾರವಧಿಯಲ್ಲಿ ಇದರೆ ತನಿಖೆಗೆ ಆದೇಶ ನೀಡಿದ. ಆಗ ICC ಯ ಕಣ್ಣು ರೇಲ್ ರೋಡ್ ಎಕ್ಸ್ ಪ್ರೆಸ್ ವಹಿವಾಟಿನ ಮೇಲೆ ಬಿದ್ದ ಅದರೆ ಕಠಿಣ ನಿರ್ಭಂದಕ್ಕೆ ಮುಂದಾಯಿತು. ಆದರೆ ಯಾವುದೇ ಪರಿಹಾರ ತಕ್ಷಣದಲ್ಲಿಯೇ ದೊರೆಯಲಿಲ್ಲ. ಈ ಸಮಸ್ಯೆಗೆ ಪರಿಹಾರವು ವಿಶ್ವಯುದ್ದI ರ ಸಮಸ್ಯೆಯೂ ಇದಕ್ಕೆ ಪೂರಕವಾಗಿ ಬಂತು. ಅದೇ 1917 ರ ಚಳಿಗಾಲದಲ್ಲಿ US ಬಹಳಷ್ಟು ಕಲ್ಲಿದ್ದಿಲ ಕೊರತೆ ಅನುಭವಿಸಿತು.ಆಗ ಅಧ್ಯಕ್ಷವುಡ್ರೊ ವಿಲ್ಸನ್ US ಸರ್ಕಾರದ ಪರವಾಗಿ ರೇಲ್ ರೋಡನ್ನು ತನ್ನ ವಶಕ್ಕೆ ಪಡೆದು ಅದರ ಮೂಲಕ US ಸೈನ್ಯ ಮತ್ತು ಸಾಮಗ್ರಿಗಳ ಸಾಗಣೆಗೆ ಒತ್ತಾಯಪೂರ್ವಕವಾಗಿ ಬಳಸಿದರು. ಆಗಿನ ಟ್ರೆಜರಿ ಖಾತೆ ಸಚಿವ ವಿಲಿಯಮ್ ಗಿಬ್ಸ್ ಮೆಕ್ ಆಡೊ ಅವರನ್ನು ಯುದ್ದದ ಪ್ರಯತ್ನದ ಕಾರ್ಯಗಳಿಗಾಗಿ ಮತ್ತು ರೇಲ್ವೆ ಲೈನ್ ಗಾಗಿ ಜವಾಬ್ದಾರಿ ವಹಿಸಲಾಯಿತು. ಎಲ್ಲಾ ಎಕ್ಸ್ ಪ್ರೆಸ್ ಕಂಪನಿಗಳ ಮತ್ತು ರೇಲ್ ರೋಡ್ಸ್ ನಡುವಿನ ಒಪ್ಪಂದಗಳನ್ನು ರದ್ದು ಮಾಡಿದ ಮೆಕ್ ಆಡೂ ಎಲ್ಲಾ ಅತಿತ್ವದಲ್ಲಿರುವ ಎಕ್ಸ್ ಪ್ರೆಸ್ ಕಂಪನಿಗಳು ಒಟ್ಟಾಗಿ ದೇಶದ ಸೇವೆಗೆ ನಿಲ್ಲಬೇಕೆಂದು ಆಜ್ಞಾಪಿಸಿದ. ಇದು ಅಮೆರಿಕನ್ ಎಕ್ಸ್ ಪ್ರೆಸ್ ನ ಎಲ್ಲಾ ವಹಿವಾಟುಗಳನ್ನು ಅಂತ್ಯಗೊಳಿಸಿ ಅದನ್ನು ICC ಯ ತನಿಖಾ ಪಟ್ಟಿಯಿಂದ ಬಿಡುಗಡೆಗೊಳಿಸಲಾಯಿತು, ಇದರ ಪರಿಣಾಮವಾಗಿ ಹೊಸದಾಗಿ ಅಮೆರಿಕನ್ ರೈಲ್ವೆ ಎಕ್ಸ್ ಪ್ರೆಸ್ ಏಜೆನ್ಸಿ ಕಂಪನಿಯನ್ನು 1918 ರ ಜುಲ್ಯ್ನಲ್ಲಿ ಹುಟ್ಟುಹಾಕಲಾಯಿತು. ಈ ಹೊಸ ಸಂಸ್ಥೆಯು ಅಸ್ತಿತ್ವದಲ್ಲಿದ್ದ ಕಂಪನಿಯ ಎಲ್ಲಾ ಆಸ್ತಿ-71280 miವಹಿವಾಟುಗಳನ್ನು ತನ್ನ ಸುಪರ್ದಿಗೆ ತೆಗೆದುಕೊಂಡಿತು.(ಇದರಲ್ಲಿ ಅತಿ ಹೆಚ್ಚು ಭಾಗ ಅಮೆರಿಕನ್ ಎಕ್ಸ್ ಪ್ರೆಸ್ ನಿಂದ ಬಂದಿತು.ಇದು ರೇಲ್ ರೋಡ್ ನ ಲೈನ್ಸ್ ಹಕ್ಕುಗಳನ್ನು ಹೊಂದಿತ್ತು.ಇದಕ್ಕೆ 10,000 ಕಚೇರಿಗಳು ಮತ್ತು 30,000 ನೌಕರರು ಇದ್ದರು)
ಇತ್ತೀಚಿನ ಇತಿಹಾಸ
ಸದ್ಯದ ಅಮೆರಿಕನ್ ಎಕ್ಸ್ ಪ್ರೆಸ್ ನ ಮುಖ್ಯ ನಿರ್ವಹಣಾಧಿಕಾರಿ ಕೆನ್ನೆತ್ ಚೆನ್ನಲ್ಟ್ 2001 ರಲ್ಲಿ ಇದರ ಅಧಿಕಾರ ವಹಿಸಿಕೊಂಡಿದ್ದಾರೆ.ಈ ಮೊದಲು ಹಾರ್ವೆ ಗೊಲುಬ್ 1993 ರಿಂದ 2001 ರ ವರೆಗೆ ಇದಕ್ಕೆ CEO ಆಗಿದ್ದರು ಅವರಿಂದ ಈಗ ಅಧಿಕಾರ ಹಸ್ತಾಂತರವಾಗಿದೆ. ಇದಕ್ಕಿಂತ ಮೊದಲು ಜೇಮ್ಸ್ ಡಿ.ರಾಬಿನ್ಸನ್ III ಇವರು 1977 ರಿಂದ 1993 ರ ವರೆಗೆ ಅಧಿಕಾರ ಪಡೆದಿದ್ದರು.
ಚಾರ್ಜ್ ಕಾರ್ಡ್ ಸೇವೆಗಳ ಪರಿಚಯ
left|thumb|200px|ಅಮೆರಿಕನ್ ಎಕ್ಸ್ ಪ್ರೆಸ್ ಟಾವರ್(ಅತಿ ದೊಡ್ಡದು, ಎಡಕ್ಕೆ) ನ್ಯುಯಾರ್ಕ್ ಸಿಟಿಯಲ್ಲಿ ಅಮೆರಿಕನ್ ಎಕ್ಸ್ ಪ್ರೆಸ್ ಪ್ರವಾಸಿ ಚಾರ್ಜ್ ಕಾರ್ಡಗಳನ್ನು 1946 ರಲ್ಲಿಯೇ ಪರಿಚಯಿಸಬೇಕೆಂದು ಅಮೆರಿಕನ್ ಎಕ್ಸ್ ಪ್ರೆಸ್ ನ ಕಾರ್ಯಕಾರಿ ಚರ್ಚಿಸಿತ್ತು.ಆದರೆ ಇದು ಡೈನರ್ಸ್ ಕ್ಲಬ್ ತನ್ನ ಕಾರ್ಡ್ ಗಳನ್ನು 1950 ರ ಮಾರ್ಚ್ ನಲ್ಲಿ ಚಾಲನೆಗೆ ತಂದಾಗ ಅಮೆರಿಕನ್ ಎಕ್ಸ್ ಪ್ರೆಸ್ ಇದರ ಬಗ್ಗೆ ಗಂಭೀರ ಚಿಂತನೆಗೆ ತೊಡಗಿತು. ನಂತರ 1957 ರಲ್ಲಿ ಅಮೆರಿಕನ್ ಎಕ್ಸ್ ಪ್ರೆಸ್ ನ ಮುಖ್ಯ ಕಾರ್ಯನಿರ್ವಹಣಾಧಿಕಾರಿ ರಾಲ್ಫ್ ರೀಡ್ ಅದೇ 1958 ರ ಅಕ್ಟೋಬರ್ 1 ರಂದು ತಮ್ಮ ಈ ಕಾರ್ಡ್ ವ್ಯವಹಾರದಲ್ಲಿಳಿಯಲು ಮನಸ್ಸು ಮಾಡಿದರು.ಅದೇ 1958 ರ ಅಕ್ಟೋಬರ್ 1 ರಂದು ತಮ್ಮ ಅಧಿಕೃತ ಬಿಡುಗಡೆಯ ಅವಧಿಗಿಂತ ಮುಂಚೆ ಸುಮಾರು 250,000 ಕಾರ್ಡಗಳನ್ನು ಪ್ರಾಯೋಗಿಕವಾಗಿ ಬಿಡುಗಡೆ ಮಾಡಲಾಯಿತು. ಈ ಕಾರ್ಡನ್ನು ವಾರ್ಷಿಕ $6,ಶುಲ್ಕದೊಂದಿಗೆ ಬಿಡುಗಡೆ ಮಾಡಿತು,ಅದು ಡೈನರ್ಸ್ ಕ್ಲಬ್ ಕಾರ್ಡಿಗಿಂತ $1,ಹೆಚ್ಚಿತ್ತು,ಇದನ್ನು ಹೊಸ ಉತ್ಪನ್ನವೆನ್ನುವಂತೆ ಬಿಂಬಿಸಲಾಗಿತ್ತು. ಮೊದಲ ಬಿಡುಗಡೆಯಾದ ಕಾರ್ಡುಗಳು ಕಾಗದದ್ದಾಗಿದ್ದವು,ಇದರಲ್ಲಿ ಖಾತೆ ಸದಸ್ಯರ ಸಂಖ್ಯೆ ಮತ್ತು ಅವರ ಹೆಸರನ್ನು ಬೆರಳಚ್ಚು ಮಾಡಲಾಗುತಿತ್ತು. ಅಮೆರಿಕನ್ ಎಕ್ಸ್ ಪ್ರೆಸ್ ತನ್ನ ಉಬ್ಬು ಅಕ್ಷರ ಕೆತ್ತನೆಯುಳ್ಳ ISO/IEC 7810ಕಾರ್ಡಗಳನ್ನು 1959 ರ ವರೆಗೆ ಬಿಡುಗಡೆ ಮಾಡಲಿಲ್ಲ. ನಂತರ 1966 ರಲ್ಲಿ ಅಮೆರಿಕನ್ ಎಕ್ಸ್ ಪ್ರೆಸ್ ಗೊಲ್ಡ್ ಕಾರ್ಡನ್ನು ಪರಿಚಯಿಸಿದರೆ,1984 ರಲ್ಲಿ ಪ್ಲಾಟಿನಮ್ ಕಾರ್ಡನ್ನು ಬಿಡುಗಡೆ ಮಾಡಿತು.ಅದರ ಮಾರುಕಟ್ಟೆಯ ವಲಯವನ್ನು ನೋಡಿಕೊಂಡು ಅದು ತನ್ನವಹಿವಾಟಿಗೆ ವಿಭಿನ್ನ ರೂಪ ಕೊಟ್ಟಿತು,ಕೈಗಾರಿಕೆಗಳ ನಡುವೆಯೂ ತನ್ನದೇ ಬಿಗುವನ್ನುಳಿಸಿಕೊಂಡಿತು. ಪ್ಲಾಟಿನಮ್ ಕಾರ್ಡ್ ಮಾತ್ರ ಉತ್ತಮ ಪ್ರತಿಕ್ರಿಯೆ ನೀಡಿತು,ಇದಕ್ಕೆ ಒಟ್ಟು ವಾರ್ಷಿಕ ಶುಲ್ಕ $250 ಬರುತಿತ್ತು.(ಅದೀಗ $450) ಈ ಕಾರ್ಡಿಗಾಗಿ ಅಮೆರಿಕನ್ ಎಕ್ಸ್ ಪ್ರೆಸ್ ನ ಗ್ರಾಹಕರಿಗೆ ಮಾತ್ರ ಎರಡು ವರ್ಷದ ಅವಧಿ ವರೆಗೆ ಆವ್ಹಾನ ನೀಡಲಾಯಿತು.ಅದರ ಮೇಲೆ ಉತ್ತಮ ಹಣಹೂಡಿಕೆ ಮತ್ತು ಉತ್ತಮ ಮರುಪಾವತಿಗೆ ಭರವಸೆ ನೀಡಲಾಯಿತು.ಇದನ್ನು ಮನವಿಯ ಮೇರೆಗೆ ಕೊಡಲಾಗುತ್ತದೆ. ಅಮೆರಿಕನ್ ಎಕ್ಸ್ ಪ್ರೆಸ್ 1987 ಬ್ರ ಸುಮಾರಿಗೆ ಆಪ್ಟಿಮಾ ಕಾರ್ಡ್ ಎಂದು ತನ್ನ ಮೊದಲ ಕ್ರೆಡಿಟ್ ಕಾರ್ಡನ್ನು ಪರಿಚಯಿಸಿತು. ಈ ಹಿಂದೆ ಅಮೆರಿಕನ್ ಎಕ್ಸ್ ಪ್ರೆಸ್ ಕಾರ್ಡ್ ಗಳನ್ನು ಪೂರ್ಣ ಪಾವತಿ ಮಾಡಬೇಕಾಗುತಿತ್ತು.ಆದರೆ ಆಪ್ಟಿಮಾ ಕಾರ್ಡ್ ಗಳಿಗೆ ರಿಯಾಯತಿ ನೀಡಲಾಯಿತು.(ಸಾಲದ ಲಭ್ಯತೆಯ ಆಧಾರದ ಮೇಲೆ ಗ್ರಾಹಕರು ತಮ್ಮ ಪಾವತಿಯನ್ನು ಕೊಂಚ ವಿಸ್ತರಿಸಬಹುದು.) ಅಮೆರಿಕನ್ ಎಕ್ಸ್ ಪ್ರೆಸ್ ಆಪ್ಟಿಮಾ ಬ್ರಾಂಡ್ ನ ಕಾರ್ಡಿಗೆ ಅರ್ಜಿ ಪಡೆಯುವುದನ್ನು ನಿಲ್ಲಿಸಿತು.ಆದರೆ 2009,ಜುಲ್ಯ್ 13 ರಿಂದ ಅಮೆರಿಕನ್ ಎಕ್ಸ್ ಪ್ರೆಸ್ ನ ವೆಬ್ ಸೈಟ್ ಮೇಲೆ ಇದನ್ನು ಪಟ್ಟಿ ಮಾಡಲಾಗಿದ್ದು,ಅದರ ಪ್ರಕಾರ ಸದ್ಯ್ ಏರುವ ಗ್ರಾಹಕರಿಗೆ ಮಾತ್ರ ವಿತರಿಸಲಾಗುತ್ತದೆ. ಅಮೆರಿಕನ್ ಎಕ್ಸ್ ಪ್ರೆಸ್ ಪ್ರಕಾರ ಆಪ್ಟಿಮಾ ಕಾರ್ಡ್ ಗಳ ಪರಿವರ್ತನೆ ಅಥವಾ ಮುಚ್ಚುವಿಕೆ ಇಲ್ಲ. ಆದರೆ ಬ್ಲು ಕಾರ್ಡ್ ಅಮೆರಿಕನ್ ಎಕ್ಸ್ ಪ್ರೆಸ್ ನಿಂದ ಪರಿಚಯಿಸಲ್ಪಟ್ಟರೂ ಆಪ್ಟಿಮಾದ ಮೂಲ ಶೈಲಿಯನ್ನು ಉಳಿಸಿಕೊಳ್ಳಲಾಗಿದೆ. ಬ್ಲುನಲ್ಲಿ ವಿವಿಧ ಸೌಲಭ್ಯಗಳ ಪಟ್ಟಿ ಮಾಡಲಾಯಿತು,ಆಪ್ಟಿಮಾದಂತೆಯೇ ಸದಸ್ಯತ್ವದ ಮರುಪಾವತಿ ಸವಲತ್ತನ್ನು ವಿಸ್ತರಿಸಲಾಯಿತು. ಅಮೆರಿಕನ್ ಎಕ್ಸ್ ಪ್ರೆಸ್ 1992 ಏಪ್ರಿಲ್ ನಲ್ಲಿ ತನ್ನ ಉಪಸಂಸ್ಥೆ ಫಸ್ಟ್ ಡಾಟಾ ಕಾರ್ಪ್ ಎಂಬ IPO ಹೊಂದಿತ್ತು.ಮುಂದೆ 1996 ಅಕ್ಟೋಬರ್ ನಲ್ಲಿ ತನ್ನ ಶೇರುಗಳ ಬಹುಭಾಗವನ್ನು ಫಸ್ಟ್ ಡಾಟಾಗೆ ವರ್ಗಾಯಿಸಿ ತನ್ನ ಒಡೆತನದ 5% ರಷ್ಟನ್ನು ಕಡಿಮೆ ಮಾಡಿತು. ನಂತರದ 1994 ರ ಅವಧಿಯಲ್ಲಿ ಆಪ್ಟಿಮಾ ಟ್ರು ಕಾರ್ಡ್ ನ್ನು ಪರಿಚಯಿಸಲಾಯಿತು. ಈ ಕಾರ್ಡ್ ವಿಶೇಷತೆ ಹೊಂದಿತ್ತು,ಇದಕ್ಕಾಗಿ ಹೆಚ್ಚುವರಿ ಕಾಲಾವಕಾಶ ನೀಡಿ ಶಿಲ್ಕು ಇರದಿದ್ದರೂ ಖರೀದಿಗೆ ಅನುಕೂಲ ಮಾಡಿಕೊಟ್ಟಿತು.(ಈ ಹಿಂದಿನ ಕಾರ್ಡ್ ಗಳಲ್ಲಿ ಹೊಸ ಖರೀದಿಗಳ ಮೇಲೆ ಶುಲ್ಕ ವಸೂಲಿ ಮಾಡಲಾಗುತಿತ್ತು.ಅದಲ್ಲದೇ $1 ಪ್ರಮಾಣವನ್ನು ಮುಂದೆ ವರ್ಗಾಯಿಸಲಾಗುತಿತ್ತು.) ಈ ಕಾರ್ಡ್ ನ್ನು ಕೆಲವರ್ಷಗಳ ನಂತರ ನಿಲ್ಲಿಸಲಾಯಿತು.ಈಗ ಅಮೆರಿಕನ್ ಎಕ್ಸ್ ಪ್ರೆಸ್ ನಿಂದ ಇರುವ ಕಾರ್ಡ್ ಅದೇ ತೆರನಾದ ಅನುಕೂಲಗಳನ್ನು ಒದಗಿಸುತ್ತದೆ ಅದನ್ನು "ಬಡ್ಡಿ ರಕ್ಷಣೆ" ಎಂದು ಹೇಳಲಾಗುತ್ತದೆ.
"ಬಾಸ್ಟನ್ ಫೀ ಪಾರ್ಟಿ "
ಅಮೆರಿಕನ್ ಎಕ್ಸ್ ಪ್ರೆಸ್ 1980ರ ಆರಂಭದಲ್ಲಿ ಮತ್ತು 1990 ರ ಶುರುವಿನಲ್ಲಿ ತನ್ನ ವ್ಯಾಪಾರಿ ಶುಲ್ಕಗಳ ಕಡಿತಗೊಳಿಸಿತು.(ಇದನ್ನು "ರಿಯಾಯತಿ ದರ"ವೆನ್ನಲಾಗುತಿತ್ತು. ಕೇವಲ ಅಮೆರಿಕನ್ ಎಕ್ಸ್ ಪ್ರೆಸ್ ಕಾರ್ಡ್ ಅಥವಾ ಚಾರ್ಜ್ ಕಾರ್ಡ್ ಗಳನ್ನು ಹೊಂದಿದ ವ್ಯಾಪಾರಿಗಳಿಗೆ ಮತ್ತು ಹೊಟೇಲ್ ನವರಿಗೆ ಈ ಕಡಿತ ಮಾಡಲಾಗುತಿತ್ತು. ಆದರೆ ಅದಕ್ಕೆ ಪೈಪೋಟಿ ನೀಡುತ್ತಿದ್ದ ವಿಸಾ ಮತ್ತು ಮಾಸ್ಟರ್ ಕಾರ್ಡ್ ನವರು ತಮ್ಮ ಅರಣ್ಯ ರೋದನ ತೋರಬೇಕಾಯಿತು.ಯಾಕೆಂದರೆ ಅಮೆರಿಕನ್ ಎಕ್ಸ್ ಪ್ರೆಸ್ ನ ರೆಸ್ಟಾರಂಟ್ ಗಳ ಹಿಡಿತದಲ್ಲಿಡುವ ತಂತ್ರಗಳು ಕೆಲಕಾಲ "ಕಂಗಾಲು" ಮಾಡಿದವು ಹೇಗೆಯಾದರೂ 1991 ರಲ್ಲಿ ಬಾಸ್ಟನ್ ನಲ್ಲಿನ ಹಲವಾರು ರೆಸ್ಟಾರಂಟ್ ಗಳು ವಿಸಾ ಮತ್ತು ಮಾಸ್ಟರ್ ಕಾರ್ಡ್ ಗಳನ್ನು ಸಮ್ಮತಿಸಿ ಅವುಗಳ ಪ್ರೊತ್ಸಾಹಕ್ಕೆ ನಿಂತರು.ಅದಕ್ಕೆ ಕಾರಣವೆಂದರೆ ಅಮೆರಿಕನ್ ಎಕ್ಸ್ ಪ್ರೆಸ್ ನ ಕಾರ್ಡ್ ಗಳಿಗೆ ಹೋಲಿಸಿದರೆ ಇವುಗಳ ಶುಲ್ಕ ಕಡಿಮೆಯಾಗಿತ್ತು.(ಒಂದು ವಹಿವಾಟಿನ ಪರಸ್ಪರ ಬದಲಾವಣೆಗೆ 4% ಇದರದ್ದಾದರೆ ವಿಸಾ ಮತ್ತು ಮಾಸ್ಟರ್ ಕಾರ್ಡ್ ಗಳದ್ದು 1.2% ಆಗಿತ್ತು.) ಇನ್ನು ಕೆಲವು ಅಮೆರಿಕನ್ ಎಕ್ಸ್ ಪ್ರೆಸ್ ನ ಕ್ರೆಡಿಟ್ ಮತ್ತು ಚಾರ್ಜ್ ಕಾರ್ಡಗಳ ಸ್ವಿಇಕೃತ್ಯನ್ನೇ ಬಿಟ್ಟವು. ಇದು ಮುಯ್ಯಿಗೆ ಮುಯ್ಯಿ ಎನ್ನುವಂತೆ "ಬಾಸ್ಟನ್ ಫೀ ಪಾರ್ಟಿ" ಎಂಬ ಬಾಸ್ಟನ್ ಟೀ ಪಾರ್ಟಿ ರೂಪದ ಚಳವಳಿ ಆರಂಭಗೊಂಡಿತು.ದೇಶಾದ್ಯಂತದ ಯುನೈಟೆಡ್ ಸ್ಟೇಟ್ಸ್ ಅಮೆರಿಕಾದ 250 ರೆಸ್ಟಾರಂಟ್ ಗಳು ಅಲ್ಲದೇ ನ್ಯುಯಾರ್ಕ್ ಸಿಟಿ,ಶಿಕ್ಯಾಗೊ ಮತ್ತು ಲಾಸ್ ಎಂಜಿಲ್ಸ್ ಕೆಲವೆಡೆ ಇದು ವ್ಯಾಪಕವಾಗಿ ಹರಡಿತು. ಇದಕ್ಕೆ ಪ್ರತಿಕ್ರಿಯೆ ಎನ್ನುವಂತೆ ಅಮೆರಿಕನ್ ಎಕ್ಸ್ ಪ್ರೆಸ್ ತನ್ನ ರಿಯಾಯತಿ ದರವನ್ನು ಕ್ರಮೇಣ ಕಡಿಮೆ ಮಾಡಲು ನಿರ್ಧರಿಸಿ,ಹೊಸದಾಗಿ ಸುಪರ್ ಮಾರ್ಕೆಟ್ಸ್ ಮತ್ತು ಔಷಧಿ ಮಳಿಗೆಗಳನ್ನು ತನ್ನ ವ್ಯಾಪಾರಿ ಜಾಲದಲ್ಲಿ ತೊಡಗಿಸಿತು. ಹೀಗೆ ಅಮೆರಿಕನ್ ಎಕ್ಸ್ ಪ್ರೆಸ್ ತನ್ನ ಅಭಿವೃದ್ದಿಯನ್ನು ಹಂತಹಂತವಾಗಿ ಮಾಡಿ ಪರಿಣಾಮಕಾರಿಯಾಗಿ ಅಮೆರಿಕನ್ ಎಕ್ಸ್ ಪ್ರೆಸ್ ಕಾರ್ಡ್ ಗಳಿಗೆ ಸದ್ಯದ ಮಾರುಕಟ್ಟೆ ದೊರೆಯುವಂತೆ ಮಾಡಿತು. ಸದ್ಯದ ಅಮೆರಿಕನ್ ಎಕ್ಸ್ ಪ್ರೆಸ್ ನ US ಸರಾಸರಿ ವ್ಯಾಪಾರಿ ದರವು 2.5% ಆದರೆ ಡಿಸ್ಕವರ್ ,ಮಾಸ್ಟರ್ ಕಾರ್ಡ್ ಮತ್ತು ವಿಸಾ U.S. ವ್ಯಾಪಾರಿ ದರವು 2%.(ವಿಸಾ/ಮಾಸ್ಟರ್ ಕಾರ್ಡ್ ಸಿಗ್ನೇಚರ್ ಡೆಬಿಟ್ ಕಾರ್ಡ್ ಗಳು ಸರಾಸರಿ 1.7% ಗಳಷ್ಟಾಗಿದ್ದವು. ಕೆಲವು ವ್ಯಾಪಾರಿ ವಲಯಗಳ ಅಂದರೆ ತ್ವರಿತ- ಸೇವಾ ರೆಸ್ಟಾರಂಟ್ ಗಳು ಮೆಕ್ ಡೊನಾಲ್ಡ್ ಒಳಗೊಂಡಂತೆ ಇನ್ನುಳಿದವು ವಿಶೇಷ ವ್ಯಾಪಾರಿ ರಿಯಾಯತಿ ನೀಡಲು ಆರಂಭ ಮಾಡಿದವು.
ಕೇಬಲ್ ಟೀವಿ
ಅಮೆರಿಕನ್ ಎಕ್ಸ್ ಪ್ರೆಸ್ ಕಂಪನಿಯು ವಾರ್ನರ್ ಕಮ್ಯುನಿಕೇಶನ್ಸ್ ಜೊತೆ 1979 ರಲ್ಲಿ ಜಂಟಿ ವಹಿವಾಟಿನ ಸಾಹಸಕ್ಕೆ ಕೈಹಾಕಿತು.ಇದನ್ನು ವಾರ್ನರ್ -ಅಮೆಕ್ಸ್ ಸ್ಯಾಟ್ ಲೈಟ್ ಎಂಟರ್ಟೇನ್ಮೆಂಟ್ ಎನ್ನಲಾಗುತಿದ್ದು ಇದರ ಮೂಲಕ MTV, ನಿಕೆಲೊಡೊಯನ್ ಮತ್ತುದಿ ಮೂವಿ ಚಾನಲ್ ಗಳ ಆರಂಭಿಸಲಾಯಿತು. ಈ ಪಾಲುದಾರಿಕೆಯು ಕೇವಲ 1984 ರ ವರೆಗೆ ಮುಂದುವರೆಯಿತು. ತಕ್ಷಣವೇ ಆಸ್ತಿಗಳನ್ನು ವೈಕೊಮ್ ಗೆ ಮಾರಾಟ ಮಾಡಲಾಯಿತು.
ಬ್ಯಾಂಕ್ ಹೋಲ್ಡಿಂಗ್ (ಶೇರುದಾರಿಕೆ)ಕಂಪನಿಯಾಗಿ ಪರಿವರ್ತನೆ
ಕಂಪನಿಯು 2008 ನವೆಂಬರ್ 10 ರಂದು ಆಗ 2008 ರ ಹಣಕಾಸು ಕುಸಿತವಿದ್ದರೂ ಬ್ಯಾಂಕ್ ಹೋಲ್ಡಿಂಗ್ ಕಂಪನಿಯಾಗಿ ಮಾರ್ಪಡಿಸಲು ಫೆಡರಲ್ ರಿಸರ್ವ್ ಸಿಸ್ಟೆಮ್ ನಿಂದ ಅನುಮತಿ ಪಡೆದು ಅದರಲ್ಲಿ ವಿಜಯಿಯಾಯಿತೆನ್ನಬಹುದು.ಇದನ್ನು ಸರ್ಕಾರದಟ್ರಬಲ್ಡ್ ಆಸ್ಟ್ ರಿಲೀಫ್ ಪ್ರೊಗ್ರಾಮ್ ಅಡಿ ಕಂಪನಿಯನ್ನು ಸಿಂಧುಗೊಳಿಸಲಾಯಿತು. ಆ ವೇಳೆಗೆ ಅಮೆರಿಕನ್ ಎಕ್ಸ್ ಪ್ರೆಸ್ ಒಟ್ಟು ಸುಮಾರು $127 ಬಿಲಿಯನ್ ಮೊತ್ತದ ಆಸ್ತಿ ಹೊಂದಿತ್ತು. ಅದೇ 2009 ಜೂನ್ ನಲ್ಲಿ$3.39 ಬಿಲಿಯನ್ ಮೊತ್ತದ TARP ಫಂಡ್ಸ್ ನ್ನು ಮರುಪಾವತಿಸಲಾಯಿತಲ್ಲದೇ $74.4 ದಶಲಕ್ಷದ ಡಿವಿಡೆಂಡ್ ಪಾವತಿ ಮಾಡಲಾಯಿತು.ಅದೇ 2009 ರ ಜುಲೈ ನಲ್ಲಿ TARP ನ ಪಾವತಿಸಬೇಕಾದ ಬಾಕಿಗಳನ್ನು ಅಂತ್ಯಗೊಳಿಸಿ $340 ಮಿಲಿಯನ್ ಮೊತ್ತದ ಟ್ರೆಜರಿ ವಾರಂಟ್ಸ್ ಗಳನ್ನು ಅದು ಖರೀದಿಸಿತು.
ಒಂದೇ ರೂಪದ ಕ್ರೆಡಿಟ್ ಕಾರ್ಡ್ ವ್ಯವಹಾರದ ಮಾದರಿ
ಗ್ರಾಹಕರೊಬ್ಬರು ಕ್ರೆಡಿಟ್ ಕಾರ್ಡ್ ಅಥವಾ ಚಾರ್ಜ್ ಕಾರ್ಡ್ ಬಳಸಿ ಖರೀದಿ ಮಾಡಿದಾಗ ಸಣ್ಣ ಪ್ರಮಾಣದ ದರವನ್ನು ಶುಲ್ಕ ರೂಪದಲ್ಲಿ ನೀಡಲಾಗುತ್ತದೆ.(ಇದನ್ನು ವ್ಯಾಪಾರಿಗಳ ರಿಯಾಯ್ತಿ(ಸೋಡಿ) ಎನ್ನುತ್ತಾರೆ,ಇಲ್ಲಿ ವ್ಯಾಪಾರಿ ತನಗೆ ಶೇಷಭಾಗ ಇಟ್ಟುಕೊಳ್ಳುತ್ತಾನೆ. ಈ ಶುಲ್ಕವು ಸುಮಾರು ಮೂವರಲ್ಲಿ ವಿಭಜಿಸಲ್ಪಡುತ್ತದೆ: ವ್ಯಾಪಾರಿಗಳ ಸರಾಸರಿ ಸೋಡಿಯು ಯುನೈಟೈಡ್ ಸ್ಟೇಟ್ಸ್ ನಲ್ಲಿ 1.9% ರಷ್ಟಾಗಿದೆ. ಇದು ಸಾಮಾನ್ಯವಾಗಿ 0.1% ಸ್ವಾಧೀನಪಡಿಸುವವರಿಗೆ 1.7% ನೀಡುವವರಿಗೆ ಮತ್ತು ಜಾಲಕ್ಕೆ 0.09% ಇರುತ್ತದೆ. ಬಹುತೇಕ ಆದ್ಯ ಮತ್ತು ಪರಮಾದ್ಯ ಕಾರ್ಡ್ ನೀಡಿಕೆದಾರರು ಇದನ್ನು ತಮ್ಮ ಅಂತರ್ ಬದಲಾವಣೆಯ ಆದಾಯದ ನಿಧಿಗಾಗಿ ಬಳಸುತ್ತಾರೆ.ಉದಾಹರಣೆಗೆ (ಲಾಭಾಂಶ)ಲಾಯಲ್ಟಿ ಯೋಜನೆಗಳಿಗೆ ಅದರಲ್ಲೂ ನಿರಂತರ ನೀಡಿಕೆಯ ಕ್ರಿಯೆಗಳ ಅಂಶಗಳಿಗೆ ಮತ್ತು ಹಣ ಮರುಪಾವತಿ ಉದ್ದೇಶಕ್ಕಾಗಿ ಬಳಸುತ್ತಾರೆ.ಹೀಗಾಗಿ ಅವರ ಕಾರ್ಡ್ ಮೇಲಿನ ಖರ್ಚು ಅದಕ್ಕೆ ಸಂಬಂದಿಸಿದಂತೆ ಅವರು ಬಡ್ಡಿ ಪ್ರಮಾಣ ಅಧಿಕವಗಿರುತ್ತದೆ.
ಸಣ್ಣ ವಹಿವಾಟು ಸೇವೆಗಳು (ಇದನ್ನು ಅಮೆರಿಕನ್ ಎಕ್ಸ್ ಪ್ರೆಸ್ OPEN ಎಂದೂ ಕರೆಯುತ್ತಾರೆ.)
ಅಮೆರಿಕನ್ ಎಕ್ಸ್ ಪ್ರೆಸ್ ಸಣ್ಣ ವ್ಯಾಪಾರಗಳಿಗಾಗಿ ಅವುಗಳ ಖರ್ಚು-ವೆಚ್ಚದ ಪೂರೈಕೆಗೆ ಕಂಪನಿ ನೆರವಾಗುತ್ತದೆ.ಅದಲ್ಲದೇ ಅತಿ ಹೆಚ್ಚು ಕಾರ್ಪೊರೇಟ್ ಕಾರ್ಡ್ಸ್ ನೀಡಿಕೆಯಲ್ಲಿ ಸಹ ಅದು ಮುಂದಿದೆ. ಕಂಪನಿಯು 2007 ರ ಅಂತ್ಯದಲ್ಲಿ ಸಣ್ಣ ವ್ಯಾಪಾರಿಗಳಿಗೆ ಅನುಕೂಲವಾಗುವ ಪ್ಲಮ್ ಕಾರ್ಡ್ ನ್ನು ಅತ್ಯಾಧುನಿಕ ರೀತಿಯ ಮಾದರಿಯನ್ನು ಪರಿಚಯಿಸಿತು. ಈ ಕಾರ್ಡ್ 1.5% ರಷ್ಟು ಆರಂಭಿಕ ಸೋಡಿ ಅಥವಾ ಎರಡು ತಿಂಗಳವರೆಗೆ ಖರೀದಿ ಮೊತ್ತವನ್ನು ಮುಂದೂಡಬಹುದಾಗಿದೆ. ಕಾರ್ಡ್ ಸದಸ್ಯ ಕನಿಷ್ಟ $5,000 ವೆಚ್ಚ ಮಾಡುವವರಿಗೆ 1.5% ರಿಯಾಯ್ತಿಯನ್ನು ಬಿಲ್ಲಿಂಗ್ ಅವಧಿ ಮೇಲೆ ನೀಡಲಾಗುವುದು. ಮೊದಲ 10,000 ಕಾರ್ಡ್ ಗಳನ್ನು ಸದಸ್ಯರಿಗೆ, 2007 ಡಿಸೆಂಬರ್ 16 ರಲ್ಲಿ ನೀಡಲಾಯಿತು. ನಂತರ ಅಮೆರಿಕನ್ ಎಕ್ಸ್ ಪ್ರೆಸ್ 2008 ರಲ್ಲಿ ತನ್ನೆಲ್ಲ ವ್ಯವಹಾರಿಕ ಕ್ರೆಡಿಟ್ ಖಾತೆಯ ಸರಣಿಯನ್ನು ಮುಚ್ಚಿಹಾಕಿತು. ಈ ನಿರ್ಧಾರವು ಅಮೆರಿಕನ್ ಎಕ್ಸ್ ಪ್ರೆಸ್ ಮುಂದೆ ವಾಣಿಜ್ಯ ಬ್ಯಾಂಕ್ ಆಗುವುದಕ್ಕಾಗಿ ಫೆಡರಲ್ ರಿಸರ್ವನ ಸಮ್ಮತಿಗೆ ಕ್ರಮ ಕೈಗೊಂಡಿತು.
ವಾಣಿಜ್ಯ ಕಾರ್ಡ್ಸ್ ಮತ್ತು ಸೇವೆಗಳು
ಅಮೆರಿಕನ್ ಎಕ್ಸ್ ಪ್ರೆಸ್ ಮಧ್ಯಮ ಮತ್ತು ಬೃಹತ್ ವ್ಯವಹಾರಗಳಿಗೆ ಅನುಕೂಲವಾಗುವ ಹಲವು ಶ್ರೇಣಿಯ ಕಾರ್ಡ್ಸ್ ಪರಿಚಯಿಸಿತು.ಅವರ ಪ್ರವಾಸ ಮತ್ತು ದಿನನಿತ್ಯದ ಕಾರ್ಯಚಟುವತಿಕೆಗಳಿಗಾಗಿ ಇದು ಅನುಕೂಲ ಕಲ್ಪಿಸಿತು. ಅಮೆರಿಕನ್ ಎಕ್ಸ್ ಪ್ರೆಸ್ ನ ಅಗ್ರ ಉತ್ಪನ್ನವಾದ ಕಾರ್ಪೊರೇಟ್ ಕಾರ್ಡ್ ಸುಮಾರು 40 ದೇಶಗಳಲ್ಲಿ ಚಾಲ್ತಿಗೆ ಬಂತು.ವಿಶೇಷ ಅಗತ್ಯಗಳಿಗೆ ವಿಶೇಷ ಕಾರ್ಯಸೂಚಿಗೆ ಇವುಗಳನ್ನು ಪರಿಚಯಿಸಲಾಯಿತು. ಈ ಉತ್ಪನ್ನಗಳ ಉದಾಹರಣೆ ಎಂದರೆ ಕಾರ್ಪೊರೇಟ್ ಮೀಟಿಂಗ್ ಕಾರ್ಡ್, ದಿ ಕಾರ್ಪೊರೇಟ್ ಪರ್ಚೇಜಿಂಗ ಕಾರ್ಡ್, ಮತ್ತು ದಿ ಬಿಸಿನೆಸ್ ಟ್ರಾವೆಲ್ ಅಕೌಂಟ್. ವಾಣಿಜ್ಯ ಕಾರ್ಡುಗಳು ವ್ಯಾಪಾರಿ ಕಾರ್ಡ ಗಳಿಗಿಂತ ಭಿನ್ನವಾಗಿವೆ.(ಯಾಕೆಂದರೆ ವ್ಯಾಪಾರಿ ಕಾರ್ಡ್ ಗಳನ್ನು ಮಾಲಿಕನ ಆಸ್ತಿ ಮೇಲಿನ ಜವಾಬ್ದಾರಿಯಂತೆ ನಿರ್ವಹಿಸಲಾಗುವುದು.) ಇನ್ನೂ ಹೆಚ್ಚೆಂದರೆ ವಾಣಿಜ್ಯ ಕಾರ್ಡ್ ಗಳು ನೌಕರರು ಆಯಾ ಕಂಪನಿಯಲ್ಲಿ ಖರ್ಚು ಮಾಡುವ ಪ್ರತಿಯೊಂದರ ಮೇಲೆ ಅಂಕಿ ಅಂಶ ಸಮೇತ ದೃಷ್ಟಿ ಗೋಚರ,ನಿಯಂತ್ರಣ ಜೊತೆಗೆ ಪರಿಹಾರದ ದಾರಿಯನ್ನೂ ಸೂಚಿಸುತ್ತವೆ. ಅಮೆರಿಕನ್ ಎಕ್ಸ್ ಪ್ರೆಸ್ ಕಾರ್ಪೊರೇಟ್ ಗ್ರಾಹಕರನ್ನು ಬೆಂಬಲಿಸುವ ಹಿನ್ನಲೆಯಲ್ಲಿ ಉತ್ತಮ ನೆಟ್ ವರ್ಕ್ ನ್ನು ಅಂದರೆo ಅಮೆರಿಕನ್ ಎಕ್ಸ್ ಪ್ರೆಸ್ @ Work® website ಮೂಲಕ ಪರಿಹಾರ ಸೂಚಿಸುತ್ತದೆ. ಅಮೆರಿಕನ್ ಎಕ್ಸ್ ಪ್ರೆಸ್ American Express @ Work, ಇದರ ಮೂಲಕ ಗ್ರಾಹಕರಿಗೆ ಯೋಜನಾ ನಿರ್ವಹಣೆಯ ಸಾಮರ್ಥ್ಯಗಳನು ಆನ್ ಲೈನ್ ಸ್ಟೇಟ್ ಮೆಂಟ್ ಗಳು,ವರದಿ ತಯಾರಿಕೆ ಮತ್ತು ಅಂಕಿಅಂಶಗಳ ಸಮಗ್ರತೆಯ ಕೆಲಸಕ್ಕೂ ಅದು ಸಹಕರಿಸುತ್ತದೆ. Information @ Work®, ಇದೂ ಕೂಡಾ ಮಧ್ಯಮ ಗಾತ್ರದ ಕಂಪನಿಗಳಿಗೆ ತಕ್ಷಣ ಮತ್ತು ಸುಲಭದ ನೌಕರರ ಮಾಹಿತಿ,ಸಂಪರ್ಕ ಒದಗಿಸುವುದು.ಅಲ್ಲದೇ ದೊಡ್ಡ ಗಾತ್ರದ ವಹಿವಾಟುಗಳಿಗೆ ಅಗತ್ಯ ಅತ್ಯಾಧುನಿಕ ವಿಶ್ಲೇಷಣೆ ಮತ್ತು ಅಂಕಿ ಅಂಶಗಳ ಕಲೆಹಾಕುವ ಸಾಮರ್ಥ್ಯಕ್ಕೆ ನೆರವಾಗುತ್ತದೆ. ಅಮೆರಿಕನ್ ಎಕ್ಸ್ ಪ್ರೆಸ್ ಗ್ರಾಹಕರಿಗಎ ಅಗತ್ಯವಿರುವ ಅಂಕಿ ಅಂಶಗಳ ದಾಖಲಾತಿ,ಸಲಕರಣೆ ಒದಗಿಸಿ ಅದು ಉತ್ತಮ ವರದಿ ತಯಾರಿಸಲು ಸಮಗ್ರಗೊಳಿಸಲು ಸಹಾಯ ಮಾಡುತ್ತದೆ. ಅಮೆರಿಕನ್ ಎಕ್ಸ್ ಪ್ರೆಸ್ 2008 ರ ಸುಮಾರಿಗೆ GE ಕಂಪನಿಯ ಕಾರ್ಪೊರೇಟ್ ಪೇಮೆಂಟ್ ಸರ್ವಿಸ್ ವಹಿವಾಟನ್ನು ಸ್ವಾಧೀನಪಡಿಸಿಕೊಂಡಿತು.ಮೊದಲು ಇದು ಜಾಗತಿಕ ಮಟ್ಟದಲ್ಲಿ ಗ್ರಾಹಕರಿಗೆ ಪರ್ಚೇಸಿಂಗ್ ಕಾರ್ಡ್ ಪರಿಹಾರ ಕಂಡು ಹಿಡಿಯಲು ಸ್ಥಾಪನೆಯಾಗಿತ್ತು. ಅಮೆರಿಕನ್ ಎಕ್ಸ್ ಪ್ರೆಸ್ $1b+ ವಹಿವಾಟಿನ ಹೊಸ ಉತ್ಪನ್ನ ವಿ-ಪಾವತಿ (ಪೇಮೆಂಟ್ )ಎಂಬುದನ್ನು ತನ್ನ ಇನ್ನಿತರ ಉತ್ಪನ್ನಗಳ ಸಾಲಿಗೆ ಸೇರಿಸಿಕೊಂಡಿತು. ವಿ-ಪೇಮೆಂಟ್ ಒಂದು ಅಪರೂಪದ ವ್ಯವಸ್ಥೆಯಾಗಿತ್ತು.ಅತ್ಯಂತ ಕಟ್ಟುನಿಟ್ಟಾಗಿ ನಿಯಂತ್ರಣ ಮತ್ತು ಒಬ್ಬರೇ ಬಳಸುವ ಅವಕಾಶ ನೀಡುತಿತ್ತು.